6 Petua Tradisional Mak-Mak Kita Yang Semakin Dilupakan, Rugi Kalau Tak Tahu, Wajib Cuba Ya!

Petua-petua lama yang di amalkan oleh nenek dan mak-mak kita zaman dahulu sebenarnya cukup banyak kegunaannya dalam aktiviti harian kita.

Ada banyak perkara terutama ketika memasak atau berada di dapur, tak ketinggalan juga petua untuk cantik.

Semua ini kebanyakannya menggunakan petua tradisional untuk tampil lebih baik. Mungkin kesannya lambat tetapi hasilnya banyak membantu kehidupan kita seharian. Enam petua lama ini tak seharusnya kita lupakan.

1. Anak Kencing Malam
Perahkan sedikit air lemon di atas sesudu kecil madu lebah dan terus hirup. Amalkannya disebelah pagi dan sebelum masuk tidur. Mudah-mudahan, anak kecil anda akan berhenti kencing malam atau setidak-tidaknya dapat mengurangkan jumlah dia buang air kecil.

2. Rasa Garam
Ketika bulan puasa kita memang tidak dapat merasa ‘rasa’ garam masakan. Cara terbaik untuk mengatasi masalah ini adalah dengan meletakkan kuah di atas jari anda. Jika kuah itu tidak meleleh ia menandakan masakan anda cukup masin tetapi jika jari anda merasa perit ini menandakan masakan anda terlebih garam. Cuba!

3. Garam Ubati Sakit Gigi
Panik bila sakit gigi datang menyerang secara tiba-tiba. Apa lagi kalau sakit di tengah malam. Jalan paling pantas adalah dengan mengambil garam kasar dan letakkan pada gigi yang sakit. Sudahkan dengan berkumur dengan air garam ini. Biarkan seketika. Jangan lupa campurkan sedikit garam halus pada ubat gigi apabila hendak menggosok gigi setiap pagi. Jika ini diamalkan, anda bukan sahaja dapat menghindarkan diri dari sakit gigi dan mulut, malah gigi anda juga akan menjadi lebih putih dan berseri.

4. Tepung Ubi Penawar Ruam
Cara yang baik untuk menghindarkan ruam dari tubuh bayi anda ialah dengan melumurkan tepung ubi selepas mandi. Pastikan bahagian-bahagian utama yang menjadi sasaran serangan ruam seperti di leher, punggung dan dada di lumur.

5. Halia Ubati Sakit Dada
Ambil beberapa ulas halia dan tumbuk lumat. Perahkan airnya dan campurkan bersama telur kuning. Masukkan sedikit madu ke dalamnya dan amalkan ubat ini setiap hari.

6. Simpan Kelapa Parut
Masukkan kelapa ke dalam tapisan. Letakkan di atas periuk yang berisi air panas dan biarkan wap itu masuk ke dalam kelapa.

Selamat mencuba!


Muka Halus Putih Gebu Dengan Beras Pulut, Tak Percaya? Sila Cuba!

Orang kata amalan mereka makan pulut sejak kecil dan inilah rahsianya. Ya, itu hakikatnya. Pulut Ayam yang jadi makanan popular mereka adalah menu ruji saban hari. Makan pulut macam makan nasi agaknya dan inilah rahsia kulit cantik mereka.

Jika tak mampu nak amalkan makan pulut setiap hari, apa kata kita amalkan petua buat masker daripada beras pulut yang dikongsikan Siti Zainab di facebooknya. Malah MamaAmoi juga dah cuba! Jom tengok apa bahan-bahannya.

Masker Putih Gebu

Bahan-Bahan:

Kelebihan Masker Rose & Beras Pulut

Setelah dah cuba baru anda akan tahu hasilnya. Gabungan beras pulut dan rose bud ini buat muka jadi lebih cerah dan gebu. Malah ia juga boleh menghilangkan parut-parut jerawat serta menghaluskan lagi kulit anda. Jadi rugi kalau tak cuba!

Rose bud mengandungi dua kali Vitamin C berbanding buah oren. Susu tepung pula bagi kesan cerah dan lembap. Lakukan rawatan ini dua tiga kali seminggu untuk hasil superb glow dan cerah gebu.


“Terkena Betul-Betul Kat Saraf Darah”, Terhantuk Di Kerusi & Benjol Biasa, Hidup Anak Ini Berubah Sekelip Mata

Sukar untuk diungkapkan dengan kata-kata tarkala melihat anak menderita sakit. Sebelum itu dia berlari riang, bermain tanpa sebarang sakit. Dalam sekelip mata segalanya berubah.

Tambah memilukan apabila doktor mendapati terdapat ketumbuhan di bahagian kepala hadapan dan belakang bola mata anak kecil itu.

Inilah yang dikongsikan oleh Nursasabila Kamarulzaman, ibu kepada Muhammad Iman aal Khausar. Hanya kerana terhantuk biasa rupanya melarat dan doktor mengesahkan ada pendarahan dalam otak anaknya.

“Muhammad iman al khausar bin ismail” seorg kanak2 yg sgt riang dan petah berkata-kata..Namun ketentuan Allah sudah tertulis,mama dan papa redho akan ujian allah ini.

Kami terima ujian ini dan percaya ada hikmah disebalik dugaan yg diberi..pada mulanya iman hanya terantuk biasa sahaja..iman bukan jatuh di tmpat yg tinggi atau terantuk yg mnyebabkan dia cedera luka.

Hanya terantuk di kerusi dan benjol biasa shj..kami membawa iman ke hospital utk periksa keadaan kepala iman..selepas ujian xray dibuat..kputusan xray mnunjukkn mmg ad kesan benjol tp tiada kesan retak atau kecederaan serius.

Kami pulang ke rumah dgn hati tenang..selps smggu iman demam on off..kami bawa iman ke klnik swasta biasa utk ambil antibiotik..seminggu iman ambil antibiotik iman masih lagi demam on off…

Jadi kami ambik kptusan utk bawa iman ke hospital smula untuk follow up kes iman jatuh tu..kpla iman pun naik benjol besar sikit dari mula2 dia benjol..sampai di hospital hsnz kuala terengganu iman terus dibawa ke bhgian kecemasan dan diletakkan di zon kuning..

Selepas diperiksa darah hb iman rendah dan ct scan dibuat..hantukan yg dialami iman terkena betul2 di saraf darah di kepala nya..hasil ct scan iman menunjukkan mmg ad pendrahan di dlm kpla iman..

Luluh dan remuk hati mama mendengar ape yg pihak hospital katakan..iman terus dimasukkan ke wad dan bntuan darah diberikan..semasa di wad doktor ad memanggil kami untuk memaklumkan hasil ct scan yg dibuat tu juga ad dijumpai ketumbuhan di kpla bhgian hadapan dn dilbkg bola mata iman..

Ketumbuhan itu terjadi dr kelenjar yg aktif dan semakin teruk bila iman demam dan darah dijagkiti kuman..seminggu iman di wad diberi antibiotik utk mmbunuh kuman yg ad…tapi iman tetap demam..jadi pada hari ini iman disarankan untuk ambik sum-sum tulang belakang..

Tujuannya diambil untuk mengenalpasti jenis kuman dan penyakit yg dialami iman..kami akn menunggu keputusan dr pihak hospital ats ujian sum-sum tulang iman..

Mama dan papa berharap agar keputusan yg diterima adlah keputusan yg mengembirakan dan iman akan dirawat dengan secepatnya…

Mohon sahabat2 doakan agar iman dapat sembuh sepenuhnya dan segala urusan untuk merawatnya dipermudahkan oleh NYA..aaminnn3.


Bila Anak Penakut. Ini Cara Ibu Bapa Kena Ambil Peduli.

Kenapa takut sangat ni? Tak kanlah nak ke tandas pun nak mama teman. Adik kan pandai pergi sendiri. Ini antara sketsa anak di rumah yang tidak berani dan dimarahi mamanya dek kerana takut untuk melakukan sendiri. Segala perkara berkaitan ketakutan anak sebenarnya dipengaruhi pelbagai faktor dalaman atau luaran.

Faktor-faktor tersebut juga mungkin juga disebabkan perkembangan psikologi anak yang belum bersedia dengan sikap berani untuk mengatasi ketakutan ataupun kurang yakin untuk melakukan sendiri.

Apapun, ibu bapa perlulah bijak menanggani masalah ini dengan segera. Ini kerana jika tidak dibiarkan,lambat laun akan memberi masalah berpanjangan sehingga mereka dewasa seperti masalah keyakinan diri,pemalu, tidak boleh berdikari dan yang paling merisaukan tidak berani untuk melakukan apa saja atas alasan takut.

Antara faktor dalaman diri yg menjadi punca ketakutan adalah seperti; nampak hantu     sehingga menjdi fobia, dihukum dan takut² oleh ibu bapa sendiri atau adik beradik tanpa diperbaiki, trauma dengan gangguan seksual atau buli, kesediaan untuk berani yang tidak dipupuk, dan simptom tertentu bagi kanak-kanak istimewa.

Antara faktor luaran pula melibatkan; persekitaran rumah yang agak menyeramkan, kawasan kejiranan yang tidak selamat, fobia ketinggian atau kedalaman, trauma di sekolah sama ada dibuli rakan sebaya atau pernah dimarahi guru.

5 tip dorong anak jadi berani.

Punca-punca tersebut jika ada, ibu bapa perlu bertindak dengan beberapa pendekatan seperti:

Nasihatlah dengan mengatakan adik berani dan segala ketakutan boleh diatasi. Kita perlu berusaha untuk meyakinkan mereka untuk membantu menghilangkan perasaan takut itu dengan mengenal pasti punca takut. Takut gelap mungkin sebab nampak bayang seperti hantu, takut bunyi seram mungkin geseran kayu yg ditiup angin, takut berenang mungkin sebab lemas, semua itu perlu diyakinkan dengan penyelesaian berhemah.

Berilah penghargaan dengan menyatakan bahawa adik adalah adiwira, keberanian sebagai seorang hero dapat mengatasi segala ketakutan. Bimbing mereka untuk sentiasa berani dan berilah penghargaan jika mereka berjaya mengatasinya dengan tenang dan terkawal. Takut tak semestinya lemah, malu tak semestinya mengalah!

Kadang kala faktor rumah yang ‘menghantui’ menjadikan anak takut. Elok juga kalau rumah disinari dengsn cahaya atau warna yang cerah, sentiasa pastikan ruang gelap atau sempit itu dengan cahaya untuk mereka yakin untuk pergi, dan jika ada tikus, cicak atau lipas pastikan ditangkap dan dibuang! Hiasilah dengan rahmah, rumahku syurgaku.

Kadang kala kita yang terlalu mudah utk menghukum mereka seorang penakut tanpa memberi peluang untuk mereka berusaha untuk mengatasi ketakutan. Perubahan memerlukan kesabaran, kesabaran memerlukan ketenangan, ketengangan perlukan sokongan. Jika kita tahu mereka takut, berusaha untuk memberi peluang kepada mreka untuk menanggani perasaan itu dengan amalan membaca doa, menceritakan kisah tauladan spt pahlawan yang berani, serta membuat aktiviti luar yang aktif dan lasak sebagai proses keberanian.

Jika masalah takut itu tidak dapat diatasi atau semakin melarat, berjumpalah dengan pakar untuk melihat simptom itu scara lebih terperinci. kemungkinan masalah tersebut melibatkan masalah neuro dalam otak atau trauma yang  teruk disebabkan peristiwa seperti gangguan seksual atau makhluk halus.

Kesimpulan: Segala ketakutan boleh diatasi sekiranya ibu bapa dapat berperanan dengan sebaiknya sebagai hero dan heroin di hati anak² untuk mereka menjadi berani. Jadikan mereka juga hero seperti kita dan berikan mereka peluang untuk mengatasinya dengan tenteram.

Sumber: Majalah Keluarga isu Sept-Oct 2019


Ini Doa Kasih Sayang Makin Melimpah. Datuk Ustazah Siti Nor Bahyah Kongsi Rahsia Kebahagiaan Rumah Tangga.

Sesungguhnya setiap pasangan suami isteri inginkan kebahagian kekal sehingga akhir usia. Kehangantan cinta dan kasih sayang kekal setiap masa. Namun, onak duri tetap datang menduga perkahwinan.

Bagaimana, kebahagiaan akan kekal jika pasangan saling melengkapi antara satu sama lain. Selain itu, lengkapi pula dengan doa untuk penguat kepada hubungan semanis kurma.

Melalui sebuah catatan disebuah blog ini sungguh inspirasi apabila berkongsi doa kebahagiaan rumah tangga yang disampaikan oleh penceramah terkenal, Datuk Ustazah Siti Nor Bahyah Mahamood di sebuah rancangan kekeluargaan.

Malam tadi saya sempat menonton Semanis Kurma di TV9 dengan topik ‘Sihir Cinta’. Ustazah Nor Bahyah ada kongsikan petua dan doa untuk eratkan kasih sayang suami isteri dan baik dijadikan amalan supaya hubungan sentiasa segar. Doa ini juga membantu memberi kesejahteraan dalam hubungan suami isteri dan memastikan rumah tangga dihindari godaan dari luar.

Surah Thaha ayat 39 yang bermaksud: “Dan aku telah melimpahkan kepadamu kasih sayang yang datang dariku, dan supaya kamu diasuh di bawah pengawasanku.”

Cara aplikasikannya : Setiap kali kita bertemu atau bersua dengan suami atau isteri, bacalah ayat ini. Untuk dapatkan kesan yg baik, hendaklah diamalkan selalu membaca dihadapannya. Tidak perlu membaca dengan kuat, memadailah sekadar dengan hanya membaca di dalam hati. Selain itu, agar dikasihi masyarakat, bacalah kedua-dua ayat ini setiap kali lepas solat sebanyak 3 kali.

Selain dari berdoa untuk memastikan hubungan sentiasa rapat dan baik, suami isteri juga mestilah bertolak ansur, hormat menghormati dan memastikan setiap hak pasangan mereka dipenuhi. Memang banyak godaan dan cabaran yang harus ditempuhi, tapi Insha Allah jika masing-masing kenal dan memahami pasangan, kita mampu untuk mengharunginya.

Bagi pasangan yang baru berkahwin, dan masih belum mengenali pasangan anda sebaiknya, ambil masa dan peluang yang ada untuk mengenali pasangan dengan lebih rapat. Waktu bercinta semuanya indah dari aspek luaran, tapi bila dah berkahwin, satu persatu perangai sebenar akan kita tahu. Allah temukan dengan jodoh kita dan itulah yang terbaik untuk melengkapi hidup kita. Dan semoga pasangan kita ini yang akan memimpin kita untuk masuk ke syurga bersama anak-anak dan ahli keluarga yang lain.

Banyak amalan doa yang dikongsikan untuk memastikan rumahtangga yang dibina kekal bahagia dan pastikan ianya perlu dibuat secara ikhlas dan istiqamah. Semoga niat suci murni ini akan diberkati dan menjadi amalan kita dan semoga ianya kekal hingga ke Jannah, ameen.


Rupanya Ini Punca Ubat Tak Berkesan. Wanita Ni Kongsi Cara Betul Beri Anak Makan Ubat

Rupanya SALAH caraku bagi anak makan ubat!
Hari tu ada kawan facebook akak cerita mengenai baby dia. Ceritanya macam ni
Anak dia yang baby tu umur 8 bulan. Dah 2minggu demam dan masih tak kebah-kebah. On off la. Kali kedua, kawan akak bawa balik babynya jumpa doctor di satu klinik swasta ni , di pinggiran batu caves. Kawan akak bgtau la balik doctor yang anak dia demam tak kebah pun.
Lepas tu doctor pun tu tanya. “Berapa kali puan bagi anak makan ubat?”
Lepas tu kawan akak cakap la. Dia bagi makan ubat macam biasa la ikut masa doctor tetapkan.

Then doctor tu tanya balik, “Bagaimana cara puan bagi anak ubat ?”
Kawan akak pun cakap “Saya buat cam biasa la doctor, celup penyedut dalam botol. Sedut la ubat pakai syringe tu, Lepas tu bagi anak. Lepas tu saya bagi ubat lain pulak.”
Doctor tanya lagi “Syringe tu puan guna yang sama?” Kawan akak pun cakap, “Ya, saya masuk balik syringe tu ke botol lain sedut ubat lain dalam ubat lain”.
Doctor tu pun pandang kawan akak ni sambil senyum dan cakap “salah cara puan bagi ubat tu!” Kawan akak pun punya la terkejut bila doctor dah explain panjang lebar, hakak pun baru tau yang selama ni kita memang salah cara bagi anak makan ubat.
Doctor cakap kalau dah mencelup ubat macam. ubat itu dah tak ada fungsi dalam badan anak. Zero. Manfaat ubat dah hilang. Ibarat seperti bagi air gula je pada anak.

Pesan doctor, ubat mana yang sudah dicelup nanti buang. Jangan nak simpan. kalau cara bagi anak makan ubat yang betul boleh tahan selama sembilan bulandalam peti sejuk. Kecuali antibiotik, tempoh singkat.
Contoh yang salah adalah celup dalam botol ubat pertama kemudian bagi pada anak. Selepas itu guna syringe yang sama tanpa basuh bersih, celup pula botol kedua.

Point yang mudah:
1. Nak celup pakai syringe je, lepas itu basuh bersih dan celup lagi. ITU BOLEH.
2. Nak tuang dalam penutup selepas itu bagi pada anak, tak payah pakai syringe. ITU PUN BOLEH.
3. Nak pakai satu ubat, satu syringe. ITU LAGILAH BOLEH.
Faham kan?
Jom ikuti langkah-langkah yang betul cara nak bagi anak kita dengan betul.


Essential Oil Bantu Masalah Kediaman Dan Kesihatan, Salah Satunya Bunuh Serangga Di Dapur.  Ibu-Ibu Sila praktis Tip Ini!

Sebagai ibu yang bekerja, ada masanya tidak sempat untuk menguruskan rumah terutama sekali  bab nak mengemas dan membersihkan daripada sebarang habuk dan kotoran.

Usah risau buat ibu superbusy, gunakan pati tumbuhan untuk menyelesaikan masalah kediaman dan kesihatan. Jom cuba 10 tip mudah ini:

Membersihkan pinggan mangkuk

Tambahkan beberapa titis pati minyak lemon ke dalam dishwasher sebelum anda mula membersihkannya. Ia sangat berhasil menghilangkan kotoran atau spot yang degil pada pinggan mangkuk anda.

Menenangkan ibu bersalin dan bayi

Sediakan haruman lavender ataupun sapukan pati minyak lavender pada badan dan urut perlahan-lahan sebelum tidur. Ia berkesan memberikan tidur yang lebih lena dan tenang kepada ibu selepas bersalin dan bayi.

Tujuan pembersihan

Campurkan tiga titis pati minyak lemon dan pati minyak tea tree dengan air suam. Gaul sebati dan masukkan ke dalam bekas semburan. Ia sesuai dijadikan pencuci harian untuk bahagian permukaan atas kaunter dapur dan pembasmi kotoran yang handal.

Membunuh serangga

Sediakan satu bekas semburan pati minyak buah oren yang dicampur dengan pati minyak cengkih. Ia akan membunuh dengan pantas serangga perosak di kediaman anda.

Penghalau nyamuk

Sediakan pati minyak serai wangi, citronella dan eucalyptus. Setelah itu, campurkan dengan 1 sudu besar minyak kelapa. Bau yang dihasilkan dari bahan-bahan tersebut membuatkan nyamuk tidak selesa dan akan hindar daripada kawasan tersebut.

Skrub untuk tab mandi

Campurkan setengah cawan baking soda, setengah cawan cuka dan lima titis pati minyak bergamot ataupun pati minyak limau. Gunakan bahan tersebut sebagai pengganti pencuci tab anda. Ia juga turut boleh digunakan untuk ruang sinki. Hasilnya, anda akan mendapati kotoran degil hilang dan bonus mendapat aroma terapi yang menyegarkan!

Membersihkan udara

Rembeskan atau semburkan pati minyak kayu manis yang dicampurkan sedikit dengan air ke ruang udara. Ia praktikal untuk mencegah bau yang kurang menyenangkan dan merupakan anti mikrobial yang efektif.

Menyingkirkan bau tong sampah

Sediakan gulungan kapas yang telah dititiskan dengan pati minyak lemon dan tea tree. Kemudian tempatkan kapas tersebut pada bahagian dalam tong sampah. Dengan teknik itu, ia akan meresap dan mengurangkan bau serta melakukan proses detox.

Membasuh buah dan sayur

Untuk membersihkan buah-buahan dan sayur – sayuran daripada kesan racun serangga, tambah dua titik pati minyak lemon ke dalam mangkuk besar dan sedikit air. Kemudian bilas.

Mengharumkan kediaman

Satukan minyak pati cengkih, rosemary dan minyak essential oren. Ia akan menyebarkan bau aroma yang sangat harum dan unik. Pasti tetamu akan terkesima.

Sumber: impiana.my


Guna Kaedah Ini Untuk Buang Ulat Dalam Sayur Brokoli. Wanita Ini Kongsikan Caranya. Cukup Mudah Tapi Berkesan!

Sayur brokoli banyak manfaatnya untuk kesihatan tubuh baik untuk kanak-kanak mahupu  orang dewasa. Antaranya adalah sebagai agen melawan kanser, mengurangkan kadar kolestrol dan membantu menguatkan tulang.

Assalammualaikum..
Dah lama nak share benda ni.
Tapi hari ni baru ada peluang untuk share hal ni.. untuk penggemar sayur brokoli..
Semua dah sedia maklum brokoli ni tinggi khasiatnye kan.. & sayur yang sedap sangat kan.. kan..kan.. & bagus buat puri brokoli utk baby kan..

Taaaaapiiiiiiii…
Eh jap.. jap.. ni kita bukan nak kondem psl sayur ni yer.. kang keluar lak komen ingat kita nak suruh black list sayur ni lak dalam menu harian u all..

Ni kita nak highlight pada yang ambik cara mudah pembersihan & basuh sayur tu..
Tengok betul2 dalam gambar tu apa yang ada di celah2 brokoli tu.
Ada ulat rupa seakan kutu banyak sgt2.. ulat bulu? pun ado.. ? dorg berjemaah bersama lak dalam brokoli tu.. ish.. geram sebab buat tokak den kombang.. ?????Kita dah rendam dengan air garam dalam 30mnt -1 jam..
Memang banyak ulat yang mati & keluar dari celah2 sayur tu..
tapi.. tapi.. bukan semua ulat yanag keluar yer.. masih banyak lagi ulat2 melekat kuat kt celah2 sayur tu..
Nak tak nak kena lah belek setiap bahagian sayur tu dengan teliti sebelum nak masak.

Jadi pada mama/mommy chef tu yang nak masak untuk family or buat bubur baby.. sila / tolong / mohon cuci dengan betul2 bersih.. sebelum bagi orang tersayang makan masakan yang kita masak yer..
Atau pun ada tip lain rendam pakai cuka.. jom kita cuba…

Berikut adalah langkah paling berkesan untuk membuang ulat pada brokoli yang perlu dilakukan sebelum memasak sayur ini.

1. Potong brokoli dan sediakan campuran air dan juga cuka. Rendam brokoli ke dalam air ini selama 15 minit.

Selepas itu anda akan dapat melihat ulat-ulat halus akan terapung di permukaan air. Bilas dan barulah dimasak.

2. Satu lagi cara adalah dengan merendam sayur brokoli dengan air garam selama 30 minit hingga satu jam. Kemudian bilas.

Selepas membersihkan brokoli dengan cara ini barulah sayur ini boleh dimasak. Cuba bayangkan sekiranya kita tidak membasuh bersih sayur ini sebaliknya terus menyajikannya pada anak kecil.


Jangan Buat Main Jika Alami Sakit Sendi, Dr Ini Jelaskan Sebabnya.

Menjaga kesihatan amat penting supaya dapat menjalani kehidupan dengan sempurna.

Salah satunya masalah kesihatan yang perlu diberi perhatian adalah masalah sendi. Nak tahu penjelasan lanjut, ikuti penjelasan Dr ini.

Sakit sendi atau keradangan sendi merupakan gejala kepada lebih 100 penyakit yang berkaitan dengan sendi. Sakit sendi yang paling sering berlaku adalah arthritis dan gout.

Sendi adalah tempat yang menghubungkan tulang dan membenarkan pergerakan. Sebagai contoh, sendi di kawasan bahu, siku, lutut dan pergelangan tangan.

Semakin meningkat umur, struktur di kawasan sendi ini semakin merosot dan tidak dapat berfungsi dengan sepenuhnya. Lalu menyebabkan ruang dalam sendi tersebut berkurangan dan tulang boleh bergesel di antara satu sama lain.

Keadaan ini mengakibatkan kecederaan tisu dan berlaku keradangan di sendi tersebut.

PUNCA SAKIT SENDI

1. Umur

Umur yang semakin meningkat menyebabkan kawasan sendi kurang berfungsi dengan baik.

2. Jantina

Kebanyakan sakit sendi berlaku pada kaum wanita.

3. Genetik

Banyak penyakit melibatkan sendi yang berkait rapat dengan genetik, seperti arthritis dan gout.

4. Berat badan berlebihan

Berat badan yang berlebihan akan memberi tekanan kepada sendi dan menyebabkan kecederaan di kawasan tersebut.

5. Kecederaan dan kemalangan pada sendi

Kecederaan yang lepas pada sendi akan menyebabkan ia tidak stabil dan mudah terdedah pada kecederaan baru.

6. Berlebihan kerja

Melakukan kerja berlebihan dengan postur badan yang salah boleh menyebabkan sakit sendi. Sebagai contoh, mengangkat barang yang berat boleh mencederakan kawasan sendi.

7. Menghidap penyakit lain
Keradangan sendi boleh berlaku disebabkan oleh penyakit kronik lain seperti penyakit tulang dan saraf.

8. Jangkitan
Terdapat beberapa jenis jangkitan bakteria dan virus yang boleh menyebabkan keradangan sendi.

SIMPTOM SAKIT SENDI

Selain rasa sakit, terdapat simptom-simptom lain yang menunjukkan bahawa sendi tersebut bermasalah. Di antara simptom sakit sendi adalah seperti berikut:

1. Sendi rasa tegang
2. Sendi bengkak dan merah
3. Sendi terasa lebih panas apabila disentuh
4. Pergerakan sendi yang terhad
5. Sendi tersekat (locking)

Selain itu, terdapat juga simptom-simptom sistemik yang lain seperti:

1. Demam
2. Ruam kulit
3. Sakit atau ketegangan di bahagian belakang
4. Lemah otot
5. Cirit birit
6. Muntah
7. Hilang keupayaan untuk mengawal buang air kecil atau besar

JENIS-JENIS SAKIT SENDI

Terdapat beberapa jenis sakit sendi yang sering menyerang pesakit.

1. Osteoarthritis

Osteoarthritis merupakan sakit sendi yang paling sering dialami oleh pesakit. Sakit sendi ini berlaku apabila tisu rawan yang berfungsi sebagai pelapik yang melancarkan pergerakan sendi semakin haus dan nipis.

Ia berlaku sehingga tulang boleh bergesel antara satu sama lain. Ia mengakibatkan tisu di kawasan tersebut cedera dan sakit.

2. Rheumatoid arthritis

Rheumatoid arthritis merupakan penyakit di mana sistem pertahanan badan menyerang sel badan itu sendiri. Ia menyerang tisu di kawasan sendi dan menyebabkan keradangan berlaku.

Kebiasaannya, ia menyerang sendi pada jari, pergelangan tangan, siku, bahu dan lutut. Ia menyebabkan sendi bengkak dan susah untuk digerakkan.

3. Gout

Bagi yang pernah mengalaminya, gout merupakan satu mimpi ngeri yang sangat menyakitkan. Ia berlaku apabila asid urik berkumpul di bahagian sendi. Lalu menyebabkan penghasilan kristal di kawasan sendi.

Selalunya gout menyerang di kawasan ibu jari kaki. Ia menyebabkan sendi di kaki bengkak, merah dan berasa panas.

RAWATAN SAKIT SENDI

Terdapat beberapa rawatan sakit sendi yang boleh anda cuba untuk kurangkan sakit pada sendi:

1. Rehat yang cukup

Sakit sendi yang ringan boleh diredakan dengan rehat secukupnya. Sendi terlibat direhatkan dari sebarang aktiviti dan pergerakan.

2. Pek ais atau haba

Anda boleh cuba letakkan pek ais atau pek panas di bahagian yang sakit.

Ais boleh mengurangkan keradangan dan bengkak pada sendi. Letakkan pek ais pada sendi yang cedera sekurang-kurangnya 30 minit.

Manakala pek haba boleh meringankan ketegangan sendi.

3. Ubat tahan sakit

Jika sakit agak terus, pesakit akan diberikan ubat tahan sakit untuk merawat kesakitan terlebih dahulu. Anda boleh dapatkan sendiri ubat tahan sakit seperti paracetamol di farmasi berhampiran.

4. Lakukan regangan dan senaman

Melakukan senaman merupakan rawatan sakit sendi yang efektif. Terdapat beberapa jenis senaman ringkas yang anda boleh dilakukan di rumah:

1. Hamstring stretch
2. Calf stretch
3. Hamstring curls
4. Knee rolls
5. Straight leg raises

5. Rawatan fisioterapi

Fisioterapi atau terapi manual boleh merawat sakit sendi dengan berkesan. Rawatan ini juga dapat membantu anda menggerakkan sendi dan meningkatkan julat pergerakan sendi.

Sumber: Dr Zubaidi Ahmad\

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


“Minta Maaf & Saya Juga Mohon Ampun,” PM Umum Ziarah Raya Keluarga Dalam Negeri Sama Dibenarkan, Terhad 20 Orang!

Buat kali pertama dalam sejarah,  tiga perayaan besar rakyat Malaysia iaitu Hari Raya Aidilfitri, Hari Gawai dan juga Pesta keamantan tidak boleh diraikan seperti sebelum-sebelum ini disebabkan oleh Perintah Kawalan Pergerakan (PKP).

Khabar yang menyebabkan ramai sedih terutama bagi yang bakal menyambut perayaan tersebut. Walau bagaimana pun , Perdana Menteri, Tan Sri Muhyiddin Mohd Yassin mengumumkan ‘berita gembira’ apabila memberi kelonggaran apabila ahli keluarga yang berada di dalam negeri yang sama berpeluang untuk berjumpa dengan sanak-saudara.

Berita tersebut ternyata melegakan buat sesetengah individu berkaitan dengan hari perayaan yang akan disambut tidak lama lagi.

Walaupun perjalanan merentas negeri bagi tujuan berhari raya tidak dibenarkan sama sekali, namun ada kelonggaran bagi mereka yang tinggal didalam negeri yang sama untuk menjalankan aktiviti ziarah-menziarahi.

Akan tetapi, ziarah tersebut mestilah tidak melebihi 20 orang dalam satu-satu masa bagi mengelakkan berlaku perkumpulan dalam kuantiti yang ramai.

“Minta maaflah banyak-banyak dan saya juga mohon ampun,”

“Perjalanan balik kampung merentas sempadan negeri untuk tujuan berhari raya tetap tidak dibenarkan,” umum Perdana Menteri, Tan Sri Muhyiddin Yassin dalam Perutusan Khas Perdana Menteri hari ini.

Tambahnya lagi, beliau memahami perasaan ramai pihak yang agak sedih kerana tidak dapat balik berhari raya di kampung bersama keluarga.

“Bersabarlah, bila keadaan sudah pulih sedikit masa lagi, saudara-saudari bolehlah balik ke kampung halaman, menziarahi ibu bapa dan sanak-saudara,” tambahnya.

Dalam masa sama, Muhyiddin menasihatkan, perayaan tetap boleh disambut bersama jiran-jiran terdekat di sekitar kediaman dengan mengikuti garis panduan kesihatan yang telah ditetapkan.

“Tapi ini tidak bermakna kita tidak boleh menyambut perayaan Aidilfitri, Pesta Keamatan dan Hari Gawai.

“Ziarah dibenarkan dalam kalangan jiran terdekat dan keluarga yang tinggal dalam negeri yang sama dengan had maksimum 20 orang pada satu-satu masa yang sama.

“Jadi tidak perlulah buat jamuan besar-besaran atau rumah terbuka,” tambahnya lagi.

Muhyiddin turut menasihatkan agar rakyat tetap mematuhi prosedur operasi standard (SOP) kesihatan yang ditetapkan iaitu jaga jarak sosial, memakai penutup muka dan hidung serta amalan kebersihan diri.


Buah Betik Power Sebenarnya, Tapi Tak Ramai Tahu. Dr Ni Share Ilmu!

Perkongsian daripada Doktor ini mungkin ramai yang tidak tahu berkenaan buah betik yang mana WHO nobatkan sebagai Raja Buah.

Betul ke raja buah adalah durian? Ikut WHO raja buah bukan durian. WHO nobatkan BETIK sebagai RAJA BUAH untuk dua tahun berturut turut.

Bagusnya betik, ia bukan buahan musim. Berbuah sepanjang tahun. Harganya pun bukan dalam kategori harga terlondeh seluar macam Musang King. Masih mampu beli.

Betik diangkat sebagai raja buah kerana kandungan nutrisinya yang tinggi.

Antaranya

1. Kalsium pada betik adalah dua kali ganda tinggi berbanding epal. Lebih bagus dari ambil
Susu lembu untuk dapatkan kalsium.

Kalsium sangat penting untuk manusia. Selain untuk tulang yang kuat, kalsium bolehkah darah membeku, otot mengendur dan jantung kita berdegup.

2. Vitamin C pada betik adalah 13 kali ganda tinggi dari epal, 7 kali tinggi berbanding pisang 7 kali lebih banyak dari tembikai, 8 kali ekstra dari cherry, dan 1.3 kali power dari nenas.

Vitamin C pula penting untuk kuatkan sistem imun, kesihatan jantung, kulit cantik, tangani stres, dan strok seperti yang dilaporkan oleh American Journal of Clinical Nutrition.

3. Vitamin A 10 kali power dari kiwi, 18 kali lebih tinggi dari epal, 1.5 ekstra berbanding pisang, 1.5 lebih banyak dari tembikai, 15 ganda banyak dari cherry dan 16 lebih power dari nenas.

Vitamin A penting untuk kesihatan mata, sistem imun dan sistem peranakan. Fungsi jantung, paru-paru dan ginjal bergantung kepada vitamin A. Kajian di US seperti yang dilaporkan oleh National Institute of Health dapati kanak-kanak yang kekurangan vitamin A apabila terkena demam campak, keadaan mereka lebih kritikal.

4. Vitamin K pula 5 ganda berbanding pisang, 2.5 lebih tinggi berbanding tembikai and 4 kali ganda ekstra dari nenas.

Vitamin K bantu bekukan darah. Halang dari pendarahan berterusan. Penting untuk metabolisme tulang, stabilkan tekanan darah dan kesihatan jantung. Kekurangan vitamin K juga dikaitkan dengan eoteoporosis.

5. Carotenoids yang terdapat betik penting untuk kesihatan mata termasuklah jenis carotenoids seperti lycopene, beta-carotene, lutein dan zeaxanthin. Jumlah terkumpulnya adalah 2000 lebih tinggi dari kiwi, epal, cherry dan nenas. Pisang tidak mengandungi carotenoids

Bagusnya carotenoids ini ialah ia bersifat anti kanser. Ia juga bertindak sebagai anti oksida bantu tangani radikal bebas.

6. Selain itu, betik mengandungi zat besi, magnesium, Phosporus, Potassium, zinc, Thiamin, riboflavin, Niacin, Vitamin B6, B12, Folate, dan Vitamin E. Kesuruhan nutrien adalah 33 seperti yang dilaporkan oleh US Department of Agriculture (USDA).

Untuk dapatkan 33 nutrien penting untuk tubuh makanlah betik. Kalau tidak dapat beli sebiji sekurang-kurangnya jamah sepotong sebelum sarapan, makan tengahari atau makan malam. Masukkan nutrisi penting dalam tubuh.

Betik juga snek yang baik untuk minum petang. Jom membetik! Sihat itu jihad! Jom!

P/S : Saya suka berkongsi ilmu ilmu tentang OTAK & kesihatan di telegram saya. Klik link untuk sertainya t.me/neuroversiti


Kejar Bahagia Dan Rumah Tangga Sakinah, Pahala Menanti!

Kehidupan berumah tangga adalah anugerah Allah yang tidak ternilai. Peluang meletakkan diri dalam kehidupan ini adalah perkongsian paling bermakna untuk kedua-duanya apa lagi bagi seorang wanita. Di sayangi dan dicintai seorang yang bergelar suami pastinya memberikan seribu makna dalam kehidupan hakiki. Apa lagi jika memperolehi kehidupan rumah tangga yang sakinah?

Bagaimana memperoleh kehidupan sakinah yang dimaksudkan ini? Kaut ilmu sebanyak mungkin dan lengkapkan ilmu di dada agar mengukuhkan lagi kehidupan berumah tangga anda.

Kehidupan rumah tangga yang bahagia, sejahtera, tenteram, aman dan tenang inilah yang dinamakan rumah tangga sakinah. Kebahagiaan yang dikecap ini dibangunkan atas rasa cinta dan kasih sayang daripada keduanya yang saling memberi dan menerima. Tanpa ‘rasa’ ini, hakikatnya hubungan suami isteri pasti terasa hambar. Tips di bawah perlu anda ketahui bagi mencari erti sakinah yang sebenar.

Sentiasa Dalam Redha Allah

Perkara paling asas adalah mencari redha Allah S.W.T. Mencari keredhaan Allah ini haruslah berlandaskan ke jalan Allah. Set kan minda anda agar hubungan suami isteri anda diulit dengan penerapan nilai-nilai agama dan meninggalkan apa jua larangan yang sudah termaktub. Mengingatkan sesama pasangan akan sesuatu yang dilakukan kepada jalan Allah atau misalnya mengingatkan solat lima waktu menjadi keutamaan dalam perhubungan walaupun hanya sekadar pesanan mesej ringkas daripada anda untuk suami. Ingatkan bahawa apa yang anda lakukan, pastinya kerana Allah. Sentiasa jadikan Allah sebagai permulaan hari anda berdua.

Pupuk Rasa Cinta

Kehidupan yang sakinah adalah suatu kehidupan yang dilandasi ‘mawaddah warohmah’ iaitu rasa cinta dan kasih sayang daripada Allah. Sentiasalah memupuk rasa kasih dan cinta ini pada pasangan anda. Bagaimana? Ungkapan bermakna seperti ‘saya cinta awak’, ‘saya sayang awak’ dan ‘rindu’ adalah perkataan keramat yang sentiasa anda perlu zahirkan. Jangan malu untuk mengungkapnya. Mesej-mesej cinta perlu anda lakukan saban hari supaya hati sentiasa berbunga. Panggilan manja seperti ‘sayang’ juga membantu buat anda rasa lebih disayangi.

Tenang Dengan Zikir

Tidak hanya berusaha memupuk rasa cinta dan sayang, anda sendiri harus mencari ketenangan kendiri dahulu. Berzikir dan menimba ilmu agama adalah kunci ketenangan diri. Ajak suami untuk berzikir bersama anda kala sedang memandu atau dalam apa jua yang anda lakukan. Sesekali ajakan ke masjid mendengar tazkirah bersama suami nyata buat hubungan lebih akrab daripada biasa. Anda juga punya lebih masa bersama.

Usaha Mencari Kegembiraan

Kegembiraan tidak datang sendiri jika bukan anda yang mencoraknya. Berusaha untuk bercuti bersama sahaja tanpa ditemani si kecil. Lokasi bulan madu anda selepas berkahwin adalah tempat paling disyorkan untuk mengimbau detik bersama. Cari ketenangan anda di sini dan ulit kisah cinta anda berdua. Tenang dan gembira, itulah kunci kebahagiaan.

Elakkan Pergaduhan

Rumah tangga yang aman damai adalah kehidupan sakinah yang anda cari. Bukan rumah tangga namanya jika bukan dilanda badai. Pun begitu usah biarkan ombak dan badai berpanjangan. Beri masa beberapa detik untuk anda mencari jalan kemudian berbaiklah semula dengan pasangan. Cuba fikirkan masa gembira anda bersamanya. Manis bukan? Redakan kemarahan dengan membeli belah atau menjamah beberapa biji kuih-muih untuk hormon anda berjalan dengan baik. Kemudian hantarlah mesej pesanan ringkas tanda kemaafan anda. Biar ringkas ia sudah memadai.

Saling Bantu Membantu

Ikatan yang dibina tidak hanya kukuh jika daripada sebelah pihak sahaja. Elakkan timbulnya perkara berbangkit dan sikap lepas tangan dalam hubungan. Saling bantu membantu dalam apa jua perkara antara elemen paling penting membentuk kesejahteraan rumah tangga. Ambil masa untuk membantu isteri menguruskan anak-anak atau mempersiapkan urusan rumah tangga. Begitu juga dengan isteri yang membantu jika suami dilanda masalah tempat kerja. Manis bukan.


“Allah Pinjamkan Hazim 19 Tahun, Pak Su Terima Dan Redha.” Pernah Dapat Anugerah Dekan, Lagi Pelajar IPTA Meninggal Dunia Selepa Mengadu Sakit Kepala Lepas Siapkan ‘Assignment’.

Sekali lagi, media sosial tular dengan kisah pelajar IPTA yang meninggal dunia yang didakwa tertekan dengan beban tugasan yang banyak hingga meragut nyawa.

Terdahulu, berita utama melaporkan Nur Natasya Ezreen Azemi,22, yang merupakan pelajar UiTM Merbok, Sungai Petani, Kedah meninggal dunia dikatakan ada kaitan dengan perkara yang sama.

Terbaru, seorang pelajar Universiti Teknologi Mara (UiTM) Jengka meninggal dunia akibat pendarahan di dalam kepala di rumahnya di Kampung Kedai Tepoh semalam.

Muhd. Adham Hazim Muhd. Rizaini, 19, yang merupakan pelajar semester kedua jurusan Diploma Kejuruteraan Awam menghembuskan nafas terakhir di Unit Rawatan Rapi (ICU) Hospital Sultanah Nur Zahirah, Kuala Terengganu pada pukul 10.52 malam.

Ayahnya, Mohd. Rizaini Ghazali, 51, berkata, anak kedua daripada lima beradik itu merangkak ke biliknya untuk meminta pertolongan pada pukul 5 pagi.

“Dia mengadu sakit kepala yang amat sangat. Saya bergegas membawa anak saya yang tidak sedarkan diri ke Unit Kecemasan HSNZ, Kuala Terengganu.

“Doktor memberitahu keadaan anak saya agak kritikal kerana dua urat kepalanya putus sebelum disahkan meninggal dunia pada malam tadi (semalam).

Tidur lewat siapkan tugasan

Mohd. Rizaini memberitahu, Muhd. Adham Hazim sering tidur lewat sejak akhir-akhir ini untuk mengulang kaji pelajaran sebagai persediaan menghadapi peperiksaan akhir semester tidak lama lagi sering tidur lewat sejak akhir-akhir ini untuk mengulang kaji pelajaran sebagai persediaan menghadapi peperiksaan akhir semester tidak lama lagi.

Jenazah Muhd. Adham Hazim selamat dikebumikan di Tanah Perkuburan Islam Kampung Bukit Berangan, Tepoh di sini pada pukul 11 pagi tadi.

Anugerah Dekan  Semester 1

Dalam pada, ayah saudara kepada Allahyarham meluahkan kehilangan anak buah tersayang.

Mengadu pening lepas test programming

Menerusi perkongsian rakan di Twitter, Allahyarham ada mengadu pening kepala selepas ujian programming.

Sumber: F, Kosmo,  Al-Faizal Faiz & Twitter Arisha

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Dari Bazar Ramadan Kini Katering, Bisnes Air Balang Sukses, Wanita Ini Luah Syukur

Air Balang memang popular di mana-mana saja ada. Sama ada di pasar malam atau pasar pagi. Tambahan pula, bila bulan Ramadan, memang air balang akan jadi tumpuan.

Kini air balang seakan trend lantaran sering kelihatan ada di majlis kahwin. Bayangkan tetamu diberi pilihan lebih 10 balang air berlainan perisa. Pasti rambang mata!

Siapa sangka, perniagaan air balang ini menjadi pencetus kepada Noraziyah Aziz atau mesra disapa Wawa Aziz, pemilik kepada Katering Air Balang Jom Juice untuk menjadi bisnesnya! Bukan calang-calang impian wanita ini.

Siapa sangka bermula hanya berniaga di tapak bazar Ramadan, sejak 2018 bermulanya operasi katering air balang Jomjuice dipasaran hingga meraih perhatian ramai.

Menurut Wawa Aziz, perniagaannya yang bermula sejak lima tahun lalu tercetus apabila menyedari banyak balang minuman yang tidak digunakan setelah sebulan berniaga di Bazar Ramadan.

Sikap tidak suka membazir, wanita yang berusia 38 tahun ini mendapat idea untuk menjadikan air balang sebagai satu bisnes katering.

“Tercetus idea untuk mencuba berniaga di Bazar Ramadhan. Llepas sebulan berniaga di bazaar, saya mula fikir apa nak buat dengan balang-balang yang banyak ni. Di situ saya terfikir untuk buat katering berasaskan air sahaja.

“Kenapa tidak buat sesuatu diluar kotak. Sebagai tetamu, kita mesti ‘excited’ apabila ada makanan dan minuman yang enak. Begitu juga dengan air balang dengan pelbagai perisa,” ujar wanita ini yang pernah bekerja di sektor perbankan dan sektor oil & gas.

Mengakui, pada awal usahanya itu mendapat kritikan namun dia terus melangkah yakin dengan keputusannya. Katering Air Balang Jom Juice dikenali ramai. Bahkan dalam tempoh itu, tertubuhnya Rizwa event & Services pada penghujung tahun 2019.

CABARAN TETAP ADA

Meniti kejayaan dalam sesuatu yang dilakukan bukan sesuatu yang mudah. Begitu juga dengan bisnes air balang ini. Nampak aja jual air tetapi tetap ada cabaran yang mendatang.

Lebih lagi, perniagaan ini bersaing dengan katering kenduri kahwin yang sudah tentu sedia lengkap dengan pakej makanan dan minuman.

Mujur suami, Matrizan Abu Hasan menjadi tulang belakang serta ahli keluarga lain ibu dan ayah serta adik beradik yang sentiasa memberi kata-kata semangat untuk dirinya untuk menyahut cabaran dalam perniagaan ini.

“Cabaran dalam perniagaan ini adalah diri saya sendiri sebagai wanita. Biasanya ia dimonopoli kaum lelaki. Pada masa yang sama sudah tentu tenaga, mental dan kesabaran adalah cabaran utama. Begitu juga dengan isu semasa kini misalnya dengan kenaikan harga barang yang naik mendadak.”

Namun katanya persaingan itu bukan noktah untuk menyerah, sebaliknya membuatkan dirinya lebih berusaha untuk menjadikan jenamanya air balangnya, JomJuice mempunyai keistimewaan tersendiri.

“Tidak dapat kami nafikan, semua produk di pasaran ada keistimewaan dan daya tarikan mereka yang tersendiri.”

“Kami di JomJuice sendiri sentiasa cuba memperbaharui rasa juice dan minuman dari semasa ke semasa supaya menjadi lebih baik dan insyaAllah lebih sedap serta 100% segar.”

LUAH SYUKUR

Namun pada awal 2020, Covid-19 melanda seluruh dunia termasuk Malaysia yang memberi kesan kepada banyak sektor ekonomi. Begitu juga dengan perniagaan wanita yang berbintang zodiak, taurus ini.

Bagaimanapun tidak pernah patah semangat, bangkit semula tahun 2022 dengan semangat juang untuk memajukan jenamanya. Kini perniagaannya kian berkembang. Meluahkan rasa syukur rezeki kurnia-Nya, wanita ini berharap air balang akan terus mendapat permintaan ramai.

“Akibat Covid-19, sektor perniagaan kami selama hampir lebih setahun sedikit merudum.

“Alhamdulillah bangkit semula pada Jan 2022 dengan semangat baru. Saya berharap industri F&B khususnya akan terus berkembang dan brand JomJuice itu sendiri akan terus dikenali ramai.

“Juga kami berhasrat menjadikan air balang yang dulunya hanya dikenali di pasar-pasar malam dan jualan di pesta menjadi perniagaan komersial. InsyaAllah kami sedang mengumpul modal untuk ke arah itu.

Setiap apa yang kita lakukan pastinya ada perancangan untuk masa akan datang. Begitu juga dengan ibu kepada dua orang anak ini. Dia mempunyai impian untuk memiliki sebuah cafe dengan konsep tersendiri.

“InsyaAllah,doakan perniagaan kami berjalan lancar. Mempunyai modal yang mencukupi dan sekali gus berjaya melaksanakan cafe impian kami dalam tahun ini,” ujarnya penuh yakin.

PENGORBANAN SEORANG IBU

Tidak dinafikan untuk berjaya dalam bidang perniagaan, banyak pengorbanan dilakukan. Bagaimanapun dengan adanya ada support system yang kuat, apa jua halangan yang datang dapat diatasi dengan mudah.

“Saya bersyukur mempunyai dua orang anak yang sangat memahami. Pernah, suatu ketika, anak sulung saya sembilan tahun pernah menulis ayat di kertas,”Ummi hari sabtu ni boleh tak kita pergi main badminton” .

“Kertas itu dilekatkan di dinding bilik untuk saya baca. Itu adalah harga pengorbanan yang satu hari semuanya akan berbayar. Mereka sangat-sangat membantu dan memahami,terutama suami.”

Apa yang pasti, ibu kepada dua orang anak ini, punya matlamat hidup yang jelas dalam dirinya untuk terus berjuang demi sebuah kejayaan.

“Penat lelah hidup adalah hutang yang perlu di bayar demi sebuah kejayaan yang luar biasa. Saya buat demi redha Allah, tetap bangun walau tewas berkali-kali.

“Juga memberi manfaat pada orang lain. Jika tak mampu jadi yang terbaik, Jadilah manusia yang baik-baik .InsyaAllah, suatu hari nanti akan berjaya.”


Patutlah Viral Sampai Share 12K, Tip Susun Atur Wanita Ini Sistematik Hingga Buat Rumah ‘Maintain’ Kemas!

Rumah ku syurga ku! Itulah perumpamaan apabila kita inginkan sebuah rumah yang tenang apabila kita melangkah masuk ke dalam rumah.
Rumah mewah tidak semestinya memberikan kebahagiaan. Sebaliknya rumah biasa-biasa dengan dekorasi minimalis memberikan aura luar biasa.
Ada orang suka rumah yang ringkas, ada juga yang suka dengan hiasan dengan tema tertentu. Ia bergantung kepada citarasa seseorang

Namun bagi mereka yang suka kepada kekemasan, masa yang terhad dengan kekangan masa atau anak yang ramai yang menguruskan rumah tanpa pembantu rumah lazimnya suka kepada susun atur rumah yang ringkas, mudah serta kemas. Dengan ini, rumah ‘maintain’ kemas tanpa perlu berkemas hari-hari.

Barangkali, bagi mereka yang superbusy, boleh cuba tip susun atur oleh puan, Siti Hafizah Yusop.

Inspirasi ideanya. Selamat mencuba!

KONSEP ONE STOP CENTRE

Rumah saya ada empat bilik dan satu airwell. Saya bahagikan ikut bilik utama, bilik anak, bilik baju, bilik buku dan ruang dobi.

Bilik tidur hanya ada katil sahaja. Tak ada barang lain. Almari baju pun tak ada. Baju semua di’one-stop-centre’kan di bilik baju. Side table juga tak ada.

Bilik anak-anak juga begitu. Hanya ada katil. Meja belajar, buku-buku semua di’one-stop-centre’kan di bilik buku. Kalau nak belajar, kami akan berkumpul setempat dan bawa semua keperluan belajar, dah sudah, letak balik di bilik buku.

RUANG BAJU

Bilik baju saya gunakan konsep baju tergantung. Dah bertahun guna konsep ni. Saya merasa lipat baju waktu travel je kot sebab kena masuk beg, kalau tak mungkin tak merasa lipat baju haha. Konsep ini sangat membantu menjimatkan masa para ibu dan isteri. Langkah dia semudah masuk baju dalam mesin, sidai guna hanger, angkut hanger ke tempat masing-masing di bilik baju, selesai! Pakaian kecil-kecil masuk je dalam kotak tapi pastikan satu jenis satu ‘rumah’. Kain pelikat, kain batik, tuala tu kena lipat tapi easy peasy ja tu. Kalau nak tanya tips urus baju, saya takmo cadang lain selain konsep ni hehe.

BILIK BUKU

Bilik buku pula ada rak buku dan meja belajar. Itu sahaja. Nak bagi kemas, tersusun, efektif, sentiasa gunakan konsep SETIAP BARANG ADA ‘RUMAH’ SENDIRI. Jangan sekali-kali campur aduk bila kemas. Memang awal nampak kemas tapi bila nak guna pakai, dia akan berterabur semula. Mak saya cakap saya kemas sekali nak pakai setahun. Masin mulut ibuku. Memang saya kemas supaya senang maintain. Takmau kemas benda sama banyak kali.

RUANG DOBI

Ruang dobi saya letakkan di airwell rumah. Developer buat ruang macam ni kat rumah. Dia sebenarnya langit terbuka tapi kami tutup dengan zink lutsinar supaya hujan tak masuk tapi cahaya matahari boleh masuk. Sidai baju boleh kering. Sidai orang pun boleh kering haha, betul panas. Di sini ada mesin basuh, ampaian, dan sedikit ruang untuk barang-barang stor contohnya cat, tangga dll.

RUANG DAPUR & MAKAN

Dapur, ruang tamu, ruang makan pun sama. Ada perabot asas sahaja dan memang digunakan seharian. Kalau yang tak ada function, saya tak akan beli. Kalau dah terbeli, saya akan let-go. Semua perabot tak bertukar selagi tak rosak. Sebab tu kalau mai dulu dengan sekarang, itu jugalah rupanya.

Dinding semua kosong. Tak ada sebarang deko kecuali jam dan cermin. Saya tak rajin nak lap habuk kat bingkai-bingkai tu semua. Dulu pernah cuba nak hias-hias tapi tak kena dengan jiwa. Cabut balik, let-go semua. Kat dapur je ada bingkai sebab nak tutup cela pada dinding (retak sikit sebab alih pintu toilet yang asal).

SUKA RUMAH KONSEP MINIMALIS

Rumah saya juga tak ada sebarang karpet kecuali satu pvc mat, meraikan tetamu yang lebih selesa duduk bawah.

Perjalanan minimalis saya ni entah bila mulanya. Tau-tau dah kosong je rumah. Adik saya cakap macam orang baru pindah. Haha.

Seronok. Lega. Tu perasaan saya dapat beritahu tentang journey ni. Banyak lagilah yang saya minimaliskan. Bukan rumah je, corak pemakanan, penjagaan seharian semua terkesan. Masih banyak perlu saya baiki. Masih banyak nak belajar. Kalau sempat saya kongsi di sini. Mana baik boleh jadikan tauladan.

Ps – Mak saya pun dah berjaya saya jebakkan penyakit minimalis ni. Rumah mak dulu banyakkkk barang tapi sekarang dah lapang.


“Bila Kita Nak Cari Yang Sempurna Takkan Jumpa.” Sabar & Rendahkan Ego, Kunci Kerukunan Rumah Tangga  DS Aliff Syukri & isteri!

Siapa yang tak kenal dengan pasangan sama cantik sama padan ini, sebut sahaja nama sang suami daripada budak kecil sehingga ke orang tua pasti kenal. Biarpun ada sahaja caranya yang mengundang kontroversi, namun tak kurang yang terhibur dengan telatahnya.

Berbeza pula dengan sang isteri yang cukup lemah lembut, tutur kata yang sopan dan sentiasa manis dengan senyuman. Jika suami gemar bermain dengan kamera, berbeza dengan isterinya yang sentiasa low profile. Itulah perbezaan karakter pasangan Dato Sri Aliff Syukri dan juga Datin Sri Shahida.

Kemelut di muara kasih antara mereka mengundang pelbagai kontroversi. Sana sini orang memperkatakan hal rumah tangga mereka.

“Hampir 13 tahun kami mendirikan rumah tangga, dengan dikurniakan lima cahaya mata dan seorang anak angkat. Pengalaman selama bergelar suami isteri ini, saya pernah diduga dengan masalah kewangan. Tetapi isteri tetap bersama saya. Saya yakin dalam perkahwinan, benda yang amat berharga adalah bila kita memahami antara satu sama lain, dan ketika pasangan berada bersama susah dan senang.

“Tetapi bohonglah andai kata tak ada cabaran,. Bila bersama sebagai suami isteri pasti ada perbezaan. Karakter saya orang nampak seperti lembut, memahami tetapi saya sebenarnya sangat tegas orangnya. Isteri saya sentiasa berada di sebelah ketika saya tengah ‘down’, terima kasih kerana selalu menyokong Bie saat susah bersama,” ujar Dato Sri Aliff lagi.

Jangan cari kesempurnaan
Dalam pada itu, beliau mengakui dalam sesebuah rumah tangga takkan terlepas dari berlakunya perselisihan faham. Bak kata pepatah, sedangkan lidah lagi tergigit, inikan pula suami isteri.

“Lumrah dalam rumah tangga pasti akan ada pergaduhan akan terselit di sebalik manis dan pahit sesuatu perhubungan. Tetapi kena ingat bila kita ingin mencari yang paling sempurna takkan jumpa. Sempurna itu adalah apabila kita kena serasikan antara satu sama lain. Tak ada benda sempurna kerana lagi kita mencari lagi dia akan ‘hilang’.

“Tetapi menerima keburukan dan kebaikan pasangan , bila kita menerima satu sama lain saya yakin itu penting. Kalau dia boleh terima keburukan kita, jadi kenapa tidak kita. Saling memaafkan itu sangat penting.

“Benda paling saya selalu ingatkan dalam perhubungan ini, jangan rasa ada orang yang lebih baik dalam dunia ini melainkan pasangan kita. Sentiasa bersyukur dan puas hati, anggaplah isteri anda hidup esoknya adalah hari terakhir dia bersama kita. Fikirkan macam mana isteri penat beranak, sakit dan besarnya tanggung jawab bukan hanya bekerja tetapi bagaimana penat dia menjaga kita dan zuriat kita. Sayangi isteri kita sepertimana kita menyayangi ibu kita. Insya-Allah perkahwinan itu akan lebih kekal.

“Kalau diikutkan setiap minggu kami bergaduh. Tetapi apabila saya fikirkan kebaikan lebih banyak maka saya rendahkan ego. Lelaki ini egonya tinggi, nak menang nak betul. Tetapi ada kalanya kita kena turunkan ego, tak salah nak minta maaf kerana ia bukan bermakna kita dayus. Tetapi maaf untuk kebahagiaan kita.

“Orang lain tak boleh bantu kita, tetapi diri kita sendiri yang harus berbuat demikian. Jangan diukur kebahagiaan dan kemewahan orang lain sebab kita ada kebahagiaan yang orang lain tak rasa. Seronok dan gembira dengan apa yang anda anda kerana kebahagiaan akan muncul dalam rumah tangga anda,” ungkap Dato Sri Aliff penuh makna.

Jangan abaikan perasaan anak
Sementara itu, Datin Shahida mengakui kesibukan dengan urusan kerja, jangan abaikan tentang perasaan anak-anak.

“Tugas sebagai ibu dan isteri ini memang sangat penat. Sebab itu walau sesibuk mana sekalipun kena uruskan rumah tangga. Bagi saya sendiri, dapat lihat anak-anak membesar depan mata itu sudah cukup menggembirakan. Hilang segala penat dan kena selalu menjadi pendengar setia kepada segala keluhan dan masalah anak-anak.

“Hari-hari saya akan tanya anak-anak buat apa hari ini, makan apa di sekolah, apa dia buat dengan kawan-kawan dan sebagainya. Hari-hari kena tanya sebab anak-anak memerlukan kita untuk bercerita. Jadi jangan rasa mereka kecil lagi sedangkan ketika inilah masanya untuk mereka berkongsi cerita.

“Kalau wanita lain mungkin ke spa mahupun keluar bersama kawan-kawan adalah cara mereka ‘me time’ tetapi pada saya me time itu adalah bila saya bersama dengan anak-anak. Kegembiraan saya adalah bila dapat duduk dengan anak-anak. Kalau stres atau penat, saya akan kunci pintu bila untuk rehat.

“Saya tak boleh orang ganggu waktu itu, jadi bila anak ketuk pintu, saya akan minta mereka jangan ganggu mama jadi mereka faham,” ujar Datin Sri lagi ketika ditanya tentang perihal anak-anaknya.

Nak anak berjaya dalam ilmu agama
Ditanya mengenai harapan terhadap anak-anaknya apabila besar kelak, jujur mengakui beliau mahu melihat anak-anaknya berjaya dalam ilmu keagamaan.

“Ibu mana yang tak mahu melihat orang yang berjaya kan. Tidak dinafikan semua orang nak anak mereka pandai, begitu juga saya. Cuma saya nak mereka berjaya dunia akhirat dan lebih menitikberatkan soal agama.

“Semua orang nak anak pandai tetapi itu adalah anugerah dan kepandaian itu hanya sekadar di atas kertas. Tetapi akhlak itu akan dibawa sampai mati. Kerana itu saya mahu mereka semua memiliki akhlak yang baik. Kerana itu saya sangat mementingkan soal agama sejak kecil dengan menghantar mereka ke sekolah agama,” tegas Datin Sri Shahida lagi.

Kena sabar
Mengakui dalam rumah tangga kena ada sifat sabar jika mahu mengecapi bahagia. Jujur mengakui tidak ada istilah pujuk memujuk andai berlaku perselisihan faham, sebaliknya masing-masing tahu dan perbaiki apa salah sendiri.

“Sebagai isteri baik saya mahupun wanita lain, kena ada sifat sabar dalam rumah tangga. Kita duduk dengan orang yang kita tak pernah kenal sebelum ini Contohnya, kita hidup dengan ibu bapa kita 20 tahun, kemudian kahwin dan kena mulakan hidup baru dengan karakter berbeza dengan kita. Kena sabar, sabar dan sabar kerana itulah kunci untuk kerukunan rumah tangga.

“Baik saya mahupun suami, bila bergaduh atau berselisih faham tak ada istilah pujuk memujuk. Buat tak tahu dan tegur macam tak ada benda berlaku. Tetapi kita tahu dan daripada pergaduhan itu kita memperbaiki dan ada perubahan sikap,” jelas Datin Sri lagi.

Sumber: Majalah Keluarga Edisi Mei-Jun 2020


Guna KWSP Bayar Hutang Kereta Suami Yang Meninggal Dunia, Ini Yang Isteri Kena Tahu.

Kematian adalah perkara yang pasti berlaku. Bersedia atau tidak, pasti tiba masanya.

Pemergian orang yang tersayang adalah antara perkara yang paling sedih yang terpaksa berpisah dengan asbab kematian.

Bagi isteri pula perlu meneruskan peninggalan harta suami termasuk hutangnya.

Sebagaimana persoalan ini, wanita bertanya masalah yang dihadapi setelah suami meninggalkan hutang kereta dan bagaimana penggunaan KWSP untuk membantu menyelesaikan hutang arwah.

Ikuti selanjutnya huraian mengenai permasalahan ini.

Soalan

Assalamualaikum Dato’ Mufti. Suami saya baru meninggal. Kami ada dua kereta. Satu daripanya sudah selesai hutang manakala satu lagi masih berhutang.

Pada pendapat Dato’ Mufti, bolehkah saya membayar semua hutang arwah dengan duit KWSP arwah yang akan saya terima, beranggapan dengan pembayaran tersebut kereta arwah boleh menjadi milik saya? Mohon penjelasan.

Jawapan

Waalaikumussalam. Alhamdulillah, segala puji dan syukur diucapkan kepada Allah SWT, selawat dan salam kami panjatkan ke atas junjungan besar Nabi Muhammad SAW, kepada ahli keluarga baginda SAW, para sahabat, serta golongan yang mengikuti jejak langkah Baginda Rasulullah SAW sehingga hari kiamat.

Situasi di atas berkait dengan permasalahan isu faraid kerana melibatkan harta yang ditinggalkan si mati. Harta faraid atau harta peninggalan seperti yang ditetapkan oleh pihak Baitulmal MAIWP[1] ialah semua harta yang mempunyai nilai dan dimiliki semasa hayatnya serta berterusan sehingga kematiannya. Harta-harta itu termasuklah:

-Semua harta yang diperolehi secara halal melalui jual beli, hibah, wasiat, pembahagian pusaka, hadiah, sedekah dan sebagainya.
-Sewa yang masih belum dijelaskan kepada si mati.
-Hutang kepada si mati yang dijelaskan selepas kematiannya.
-Dividen/faedah yang terbit daripada harta si mati.
-Kumpulan Wang Simpanan Pekerja (KWSP)
-Barang yang terbit selepas kematiannya dari usaha semasa hayatnya, misalnya ikan yang masuk ke dalam bubu yang ditahan oleh si mati.
-Berdasarkan harta-harta yang disenaraikan di atas, kedua-dua kereta arwah termasuk dalam kategori harta peninggalan yang perlu dibahagikan kepada ahli-ahli waris yang berhak.

Seterusnya, jika arwah mempunyai hutang, maka hutang itu perlu diselesaikan terlebih dahulu menggunakan harta arwah yang sedia ada. Ini kerana apabila seseorang meninggal dunia, terdapat beberapa perkara yang perlu diselesaikan berhubung harta peninggalan arwah sebelum ia difaraidkan kepada ahli-ahli waris yang ada.

Harta tersebut digunakan untuk membiayai kos pengurusan jenazah, hutang-piutang, wasiat dan akhir sekali difaraidkan kepada ahli waris.

(Lihat: Minhaj al-Thalibin, m/s 180)

Berdasarkan situasi di atas, perlu dijelaskan terlebih dahulu bahawa duit KWSP yang diterima oleh isteri arwah sebenarnya masih di bawah hak milik arwah suaminya. Kedudukan duit KWSP yang diterima oleh isteri hanyalah sebagai penama sahaja. Penama bermaksud mereka bertindak selaku pentadbir bagi menguruskan pengeluaran dan pembahagian simpanan KWSP ahli mengikut Undang – Undang Islam. Oleh yang demikian, penama bukanlah pemilik harta, lebih tepat disebut sebagai pengurus harta.

(Rujuk: PANDUAN MENGISI BORANG KWSP 4)

Selain itu, hutang perlu diselesaikan terlebih dahulu. Memandangkan duit KWSP dianggap sebagai harta arwah, maka tidak menjadi masalah kepada ahli waris khususnya penama untuk menggunakan duit tersebut bagi menyelesaikan segala hutang-piutang arwah termasuklah hutang kereta.

Walau bagaimanapun, sekiranya ada pihak yang ingin menanggung segala kos seperti kos pengurusan jenazah, hutang-piutang arwah, maka ia tidak menjadi masalah bahkan perbuatan tersebut merupakan amal kebajikan dan sedekah yang dipuji oleh agama kerana menolong memudahkan urusan umat Islam yang lain apatah lagi pihak yang membantu terdiri daripada kalangan ahli keluarga terdekat arwah sendiri. Sebuah hadis yang diriwayatkan Sulaiman Bin ‘Amir al-Dhabiy bahawa

الصَّدقةُ على المسكينِ صدقةٌ وعلى القريبِ صدقتان صدقةٌ وصِلةٌ

Maksudnya: Sedekah kepada orang miskin mendapat sedekah (pahala sedekah). Sedangkan sedekah kepada kaum kerabat mendapat dua sedekah; iaitu (pahala) sedekah dan (pahala) mengeratkan silaturahim.

Riwayat Tirmizi (658)

Namun begitu, sekiranya isteri arwah beranggapan kereta akan menjadi miliknya kerana menyelesaikan hutang kereta suami melalui duit KWSP tersebut, maka kami berpandangan kefahaman ini kurang tepat dan perlu diperbetulkan. Alasannya, penerimaan duit KWSP tersebut hanya sebagai penama bukan bertukar hak pemilikan. Lantaran itu, jika arwah masih mempunyai ibu bapa dan anak-anak, maka mereka semua mempunyai bahagian dan hak terhadap harta arwah termasuk dua biji kereta yang ditinggalkan, ia tidak terhad kepada isteri arwah semata-mata melainkan kereta tersebut sudah dihadiahkan dan ditukar geran kepada nama isteri semasa suaminya masih hidup.

Sebagai ilustrasi bahagian faraid bagi ahli waris sekiranya si mati masih mempunyai seorang anak lelaki, ibu dan bapanya. Bahagian mereka adalah seperti berikut:

Harga semasa kereta: RM 24,000

Ibu: 1/6 (RM 4,000)

Bapa: 1/6 (RM 4,000)

Isteri: 1/8 (RM 3,000)

Anak Lelaki: Baki harta (RM 13,000)

Berdasarkan penerangan di atas, dapat disimpulkan bahawa kereta tersebut tidak menjadi milik penuh isterinya walaupun dia sendiri menawarkan diri untuk melangsaikan hutang arwah, sebaliknya kereta tersebut tetap perlu dibahagikan mengikut pecahan faraid seperti contoh di atas.

Pemilikan penuh hanya boleh berlaku sekiranya ahli-ahli waris yang lain menggugurkan hak masing-masing sama ada diberikan secara percuma ataupun mereka menuntut bayaran bahagian masing-masing sebelum dilepaskan.

Wallahua’lam.


Hati-Hati Guna Minyak Masak Berkali-Kali. Ikut Nasihat Dr Ini.

Minyak masak yang digunakan berulang kali boleh menyebabkan hipertensi, merosakkan hati dan meningkatkan risiko kanser.

Minyak masak tidak sepatutnya digunakan lebih dari dua atau tiga kali untuk menggoreng.Yang terbaik menggunakannya hanya sekali. Apabila digunakan berulang kali, tahap kelikatan hidrokarbon di dalam minyak masak meningkat dan menyebabkan salur arteri tersumbat, hipertensi dan merosakkan hati.

Kebanyakan kita tidak membuang minyak yang telah digunakan dan menggunakanya lagi beberapa kali sebelum dibuang.

Selain itu dalam kajian yang pernah dilakukan oleh Universiti Kebangsaan Malaysia, ke atas 19 jenama minyak masak mendapati bahawa kebanyakan minyak dalam peket 1 kg ini tidak sihat mengikut piawaian yang ditetapkan Lembaga Minyak Sawit Malaysia.

Oleh itu masyarakat diingatkan agar berhati-hati menggunakan minyak masak dalam peket 1kg. Sebagai langkah selamat, gunakan minyak yang mendapat pengesahan dari SIRIM sahaja.

Selain daripada itu, elakkan dari membeli minyak yang tidak dapat dipastikan pengeluarnya walaupun harganya adalah lebih murah.

Fenomena ini akan menyebabkan pengguna lebih terdedah kepada risiko untuk memakan minyak yang telah dikitar semula.

Bagi mengelakkan kemudaratan kesihatan, masyarakat mestilah mengurangkan tabiat makan makanan yang digoreng di luar rumah kerana dibimbangi peniaga menggunakan minyak masak yang dikitar semula kerana berharga murah dan dapat mengurangkan kos.

Selain itu, dengan cara ini, bukan sahaja dapat menjamin kesihatan tubuh dan minda, malah perkara utama adalah makanan yang dinikmati dijamin berkualiti dan halal.

Rumusannya, mana-mana minyak masak boleh digunakan selagi ada label SIRIM untuk menjamin kesihatan kita. Jangan gunakan minyak masak berulang kali. Minyak yang dikitar semula hanya sesuai dijadikan biodisel untuk bahan bakar.

Kredit: Dr Zubaidi Hj Ahmad


Memey Suhaiza Sebak & Syukur Anak Sulung Raih Anugerah Pelajar Terbaik! ” Ini Bukan Kali Pertama..”

Ibu mana yang tak bangga kan bila anak peroleh kecemerlangan dalam pelajaran. Baru-baru ini, pelakon Memey Suhaiza menitipkan syukur kepada ALLAH SWT selepas anak sulung, meraih Pelajar Terbaik Year Keseluruhan 4.

Muhammad Darwisz Hakim, 10, yang baharu menghabiskan pengajian di Year 4 mencatat keputusan cemerlang dalam enam mata pelajaran.

Isteri kepada Norman Hakim itu kelihatan sebak menyaksikan anak mereka menerima pengiktirafan pada majlis Ihtifal 2023 Abedeen Academy dan menurut Memey, ini bukan kali pertama Muhammad Darwisz Hakim yang mesra dipanggil Awishz ‘naik pentas’ menerima anugerah akademik.

“Alhamdulillah syukur. Terima kasih Awishz. Mummy ingat lagi semasa ihtifal tahun lepas, Awishz menerima award untuk subjek Sains.

“Mummy cakap terima kasih Awishz. Mummy sangat gembira dan berdoa tahun hadapan (maksudnya tahun ini) Awishz akan meraih banyak lagi.

“Ketika itu, Awishz jawab ‘Ok mummy. Mummy suka ke Awishz naik atas stage?’. Mummy jawab, mummy dan papa sangat happy.

“Alhamdulillah tahun ini Awishz buktikan. bukan sekadar menjadi pelajar terbaik dalam beberapa mata pelajaran tetapi best year 4 international student overall best performance.

“Terima kasih sayang, mummy papa happy dan sangat bersyukur,” titip Memey.

Dalam video yang dikongsi, Memey menitiskan air mata tersentuh ketika meneliti kepingan sijil diperolehi putera sulungnya.

Tidak lupa, ibu kepada tiga cahaya mata itu mengucapkan terima kasih kepada barisan guru warganet yang mendoakan anaknya.

“Terima kasih juga buat semua yang mendoakan anak mummy dan papa dalam hantaran sebelum ini.

“Awishz sangat gembira dan dia membaca satu persatu komen kalian. Mummy belum ada kesempatan untuk membalas tetapi mummy hargainya.

“Terima kasih para guru yang mengajar anak-anak kami. Halalkan segala ilmu dan doakan semoga Awishz terus membesar jadi anak yang baik, berjaya di dunia dan akhirat,” titip Memey.

Harapan Memey, anak keduanya, Muhammad Dikhriz Hakim mencontohi dan mengikut jejak langkah si abang.

Warganet yang terharu menyaksikan catatan kejayaan Awishz mendoakan agar anak-anak Memey dan Norman terus cemerlang.

Memey, 35, dan Norman Hakim, 47, mendirikan rumah tangga pada 24 September 2011.

Pasangan ini dikurniakan tiga cahaya mata iaitu Muhammad Darwisz Hakim, 10, Muhammad Dikhriz Hakim, 8, dan Mikayla Delisha Hakim, 5.

Sumber : Instagram Memey Suhaiza


Konsep Mengembara Di Lost World Of Tambun  Yang Anda Tak Pernah Tahu, Confirm Anak Teruja!

Siapa pernah berkunjung ke Lost World Of Tambun suatu ketika dulu mungkin dah boleh ke sana semula dalam masa terdekat ni. Konsep yang dibawakan Lost World Of Tambun sekarang ni confirm anak-anak puas hati dan teruja.

Kalau dulu ketika baru di buka, Lost World Of Tambun mungkin masih tidak lengkap dengan permainan yang diletakkan tetapi sekarang ni memang berbaloi kalau nak laburkan wang beli tiket. Hebat sangat!

Di Lost World Water Park, anda dan keluarga boleh cuba kesemua permainan berunsur air yang selamat dan menyeronokkan. Antara permainan menarik perhatian anak-anak pastinya seperti di River & Beach Garden, pantai buatan yang luas dan cukup menenangkan sambil dikelilingi oleh oleh air terjun setinggi 20 kaki. Waterfall Beach Garden, Jungle Wave Bay, juga tidak ketinggalan Sandy Bay pasti buat anda kepenatan namun puas.

Untuk anak-anak kecil, Explorabay yang menyediakan papan gelongsor untuk anak-anak bermain dengan girang. Tak perlu bimbang soal keselamatan anak-anak kerana di sini lengkap dengan kawalan keselamatan yang sempurna.

Permainan interaktif berasaskan air seperti meriam air, semburan gajah, air pancut, jendela air, baldi gergasi juga sebuah kapal lanun khas yang direka khusus pastinya buat anak-anak leka bermain. Semua ini direka dengan sistem keselamatan lengkap dan terjamin. Best kan?

Selain itu, untuk pengunjung yang lebih ekstrem, anda boleh mencuba bermain Cliff Racer, menggelongsor dengan tahap kelajuan paling maksima.

Namun untuk lebih santai, anda boleh mencuba Tube Raiders dan Adventure River yang pastinya lebih relaks untuk anda bermain.

Bosan bermain air, anda dan keluarga bolehlah mencuba permainan outdoor dan indoor yang lebih mengujakan. Rangkaian permainan yang disediakan di Lost World Amusement Park pasti buat anak-anak berebut-rebut untuk mencuba.

Lupe Adventure yang merupakan Roller Coaster pertama di Perak, pasti buat anda gembira. Antara permainan lain yang terdapat di sini adalah seperti permainan kuda muzik, Perak Parade, Giddy Galleon yang unik serta tidak ketinggalan keretapi lokomotif, Adventure Ekpress.

Menarik?
Kalau datang ke sini dah makin senang sebab anda boleh terus check in di hotelnya. Hotel di Lost World Of Tambun ini mempunyai 174 buah bilik hotel dengan 20 buah bilik Executive Suite untuk anda. Memang mewah dan cukup selesa. Apa salahnya berbelanja lebih untuk anak-anak. Sekali sekala!

Keesokkan harinya anda boleh mencuba ubah angin dengan meneroka pelbagai aktiviti lain yang lebih santai mahupun ekstrem. Di pagi hari anda boleh membawa anak-anak melihat aksi Putra, Jazz dan Azian, tiga ekor harimau yang ditempatkan di Lost World Tiger Valley.

Lepas tu, anda juga boleh bawa anak-anak belajar sejarah melombong bijih timah. Bagi pengalaman berbeza kat anak-anak. Penuh kesabaran bila waktu melombong tapi penuh ilmu.

Penat melombong, keterujaan anda pasti berganda bila mencuba pelbagai aktiviti menarik di Lost World Adventure Park. 13 High Rope Course, Para Jump, Wild Woosey serta Via Ferrata antara aktiviti yang pasti buat anak remaja anda tercabar keberaniannya.

13 High Rope Course merupakan aktiviti mendaki dengan tali yang dipasang tinggi di tengah hutan. Penuh aksi dan kemahiran individu. Via Ferrata yang merupakan aktiviti memanjat batu di bukit batu kapur memberi sedikit kelainan.

Terbang dengan kelajuan tinggi dan digantung tali untuk menyeberangi kabel sepanjang 120 meter di atas Tasik Boga pastinya meninggalkan satu kenangan yang tidak mungkin di lupakan oleh anda anda keluarga.

Petangnya ada boleh menghabiskan masa dengan melihat aksi haiwan-haiwan peliharaan di Lost World Petting Zoo. Mini zoo ini menempatkan seekor rakun bernama Ruby, Nia yang merupakan seekor ular sawa juga Wira seekor burung Green Macaw. Bukan itu sahaja malah di sini turut dipenuhi dengan haiwan eksotik dari pelbagai spesis.

Malamnya anda bolehlah melepaskan lelah dengan merendamkan tubuh di Lost World Hot Springs & Spa atau juga melakukan urutan untuk mendapatkan tubuh yang lebih relaks.

Perlu Tahu
* Lost World of Tambun di kelilingi oleh bukit batu kapur yang besar dan kekal sejak 260 juta tahun dahulu.

* Mempunyai tujuh taman keajaiban iaitu Lost World Water Park, Lost World Amusement Park, Lost World Petting Zoo, Lost World Hot Springs & Spa, Lost World Tiger Valley, Lost World Tin Valley dan juga Lost World Adventure Park.

*Di setiap kawasan disediakan lebih 10 pondok-pondok kecil untuk berteduh

*Turut mempunyai bilik persalinan dan bilik mandi, bilik khas bayi, tandas OKU juga bilik First Aid.

*Dibuka setiap hari bermula Isnin hingga Jumaat daripada jam 11 hingga 6 petang dan Sabtu Ahad, dibuka daripada jam 10 pagi hingga 6 petang.

*Mempunyai 174 buah bilik hotel

* 20 buah bilik Executive Suite untuk anda.


Nyahkan Blackhead & Whitehead Guna 2 Cara Ni! Tak Perlu Treatment Mahal Pun.

Ada beberapa cara untuk menghilangkan whitehead & blackhead yang ramai wanita di luar sana amalkan. Pun begitu semahunya kita lebih selesa untuk melakukan rawatan wajah ini dengan kos yang murah, tidak menyakitkan dan yang paling penting berkesan.

Melalui perkongsian dua wanita ini dalam bab penjagaan wajah agar bebas daripada whitehead dan blackhead, cukup menarik. Mereka mnggunakan bahan-bahan yang sedia ada di rumah dan siapa sangka kesan yang dipaparkan cukup menggujakan.

Nyata, untuk cantik tidak semestinya perlu treeatment yang mahal-mahal apa yang penting rajin untuk dijadikan amalan.  Barulah muka bersih dan cantik berseri.

Jadi, jom semak bagaimana cara mereka amalkan!

CARA 1

Blackhead dengan whitehead ni paling banyak duk bertepek kat hidung dengan dagu. Bila pegang part tuh boleh rasa tajam-tajam.

Ok sambil cuci muka nak tidur malam kan cuba korang try tips ni. Ni in case kalau kebetulan takde skrub dekat rumah. Tapi ok je nak terus guna cara ni sebab memang berkesan. Untuk yang belum tau korang boleh cuba.

Bahan yang di perlukan :

Berus gigi ( pastikan guna khas untuk ni je jangan rembat laki punya pulak ).

Ubat gigi letas sikit je sekadar keperluan.

Sedikit garam ikut pada nisbah ubat gigi.

Untuk seterusnya boleh tengok step by step pada video. Video malas nak edit lelawa sebab tak prepare awal haha. Hope membantu mereka yang nak cuba tips ni.

Eh layan pulak dengar lagu ni ?

Amaran : Kalau ada jerawat atau luka pada kulit dinasihatkan jangan buat tips ni ya!

CARA 2

Muka gebu modal 50sen ja..

Guna putih telur dan kapas muka 3keping ja…

Chenot dah amalkan dari masa umur 20tahun sampai sekarang..
Whitehead, blackhead, bulu-bulu halus kat muka semua keluar…memang rasa muka licin..

Amalkan seminggu sekali kulit muka jadi cerah dah gebu..

Selamat mencuba…lepasni selfie takpayah guna filter dah..

sumber : Aznor Aziz


“Kenapa Perlu Hina Mak Orang?” Anne Jobling Kesal Netizen Kata Ibu Macam ‘Orang Gaji

Sejak tular drama Melur Untuk Firdaus, nama Anna Jobling semakin menjadi dikenali dan sering mendapat perhatian.

Namun baru-baru ini, timbul isu yang kurang enak didengari apabila ada segelintir netizen tergamak meninggalkan komen-komen buruk terhadap ibu kandungnya iaitu dikatakan ‘orang gaji’ menerusi satu tinggalan komen telah menjadi buah mulut ramai.

Anna Jobling memberikan reaksi mengenai perkara tersebut. Katanya, dia berasa pelik kenapa perlu hina mak orang macam itu?

Dipetik dari temubual bersama OhBulan!, Anna akui terkilan dengan sikap sesetengah individu yang tidak menghormati keluarganya terutama ibu.

Kata aktres berumur 22 tahun ini, ibunya tidak pernah mengusik dan mengendahkan hal orang lain namun menjadi sasaran buli siber.

“Kenapa perlu hina mak orang sampai macam tu? Can you just respect my family?

“For me, jangan ganggu keluarga saya. Kalau ada masalah, cakap dengan saya, jangan libatkan mereka. Sebab ibu saya tak kacau sesiapa pun.

“Apa yang kamu akan rasa kalau ada seseorang yang kurang ajar dengan keluarga kamu pula?” katanya.

Ditanya keadaan ibu, pemilik nama Anna Ellisa Gustin Jobling Abdul Rahman berkata wanita yang sentiasa menjadi tulang belakangnya itu langsung tidak terkesan dengan komen ‘pedas.’

“Alhamdulillah, ibu saya seorang wanita yang kuat. Dan dia tak kisah pun. Dia hanya memberi fokus penuh pada saya. So you know what… buatlah apa yang kamu nak buat.

“Sedih tu memang sedih sebab ibu saya tak buat apa-apa. Mungkin sebab saya merupakan seorang figura awam, jadi netizen rasa mereka boleh komen apa sahaja tentang saya.

“Kenapa tak komen tentang kerjaya saya je? Tapi nak buat macam mana, netizen kan ada mulut… mereka akan sentiasa bercakap.” tambahnya.

Dalam pada itu, pelakon drama Melur Untuk Firdaus turut tersentuh dengan sokongan peminat yang tidak putus memberi kata-kata semangat.

“Peminat saya baik-baik. Mereka faham saya macam mana dan saya bersyukur mendapat sokongan daripada mereka.” jelasnya.


Ingatkan Guna Racun Ni Nak Halau Semut, Tapi Waspada Kesannya Boleh Jadi Penyebab Sawan!

Siapa sahaja yang senang duduk bila melihat semut terlalu banyak di dalam rumah. Lagi-lagi jika di dapur, pantang makanan yang manis bergula terletak di atas meja, habis dihurung semut.

Memanglah kalau boleh ingin juga dicari cara yang terpantas dan terbaik untuk mengelakkan atau menghindarkan kejadian tersebut terus berlaku.

Meskipun begitu, ada juga yang mengambil jalan cepat dan mudah dengan menggunakan racun serangga. Namun begitu perlu beringat agar jangan sesekali terbeli atau menggunakan racun semut jenis Shang Jia Ant Clean kerana bahaya untuk tubuh badan dan juga persekitaran.

Racun semut jenis Shang Jia Ant Clean ini dijual secara berleluasa di pasar malam dan jualan online. Ramai yang gunakannya tanpa mengetahui bahaya produk ini kepada tubuh dan persekitaran.

Menurut perkongsian fakta di akaun facebook Public Health Malaysia, racun jenis ini sangat merbahaya untuk digunakan. Bahkan kesan racun ini akan berpanjangan pada tubuh badan hingga bertahun tahun lamanya.

Jangan main main, racun ini mengandungi bahan beracun Mirex yang sangat lama boleh berada dalam tubuh dan bersekitaran. Ia tidak mudah terurai dan masih ada kesan racun walaupun sudah bertahun lamanya.

Sebab itu bahan beracun Mirex tidak dibenarkan digunakan di Malaysia. Ada kes keracunan yang dikesan, racun masih dapat di kesan dalam tubuh selepas bertahun tahun lamanya.

Ya, yang nak dibunuh semut, tapi yang akan kena kesan racun anak anak. Elakkan menggunakan racun jenis ini untuk keselamatan bersama

Jom saksikan video menarik tentang adik-adik BK kita ni makan Ayam McD 3X pedas. Boleh tahan ke tidak? Jom saksikan.

Tonton juga video ini, rasa-rasanya apa yang menarik jika kita shopping di beberapa kedai yang dianggap ‘kedai saka’ ni ye?

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.

Lagi video menarik!


“Saya Bangga Jadi Anak Orang Miskin.” Terjumpa Slip Gaji Ibu Hanya RM260 Lepas Tolak KWSP Dan Pinjaman, Bikin Netizen Kagum

Kesusahan hidup itu menjadikan kita lebih gigih dan nekad untuk berjaya. Ia menjadi pembakar semangat untuk mencapai kejayaan demi ibu ayah dan keluarga.

Kemiskinan itu mendidik hati seseorang itu menjadi seorang itu tabah dan berjaya dalam hidup.

Sejarah telah membuktikan kemiskinan itu telah melahirkan ramai jutawan dan ahli akademik yang berjaya.

Sebagaimana perkongsian seorang lelaki di facebook Dr Mohammad Rahim Kamaluddin yang memiliki kelulusan PhD mengimbau kisah keluarganya ketika lampau.

Terjumpa slip gaji ibunya hanya berjumpa RM260 membuatkan hati sebak. Dengan gaji itu, dapat membesarkan anak-anak walaupun hidup miskin. Ayah pula bekerja buruh.

Sempat memberi nasihat kepada warganet, usah bimbang anak yang dilahirkan dengan serba kekurangan mampu berjaya dalam hidup.

Terjumpa slip gaji mak yang hanya 260.00 (slps tolak pinjaman awal dan kwsp) pada tahun 2001. Masa itu, mak kerja sebagai tukang sapu di SJKT Menglembu.

Sy bangga jadi anak orang miskin yang pernah bekerja sbg tukang bersih (mak) dan buruh kilang (arwah ayah).

Kepada mak cik/pak cik/abang/kak dan sahabat yang bekerja sbg pekerja biasa, dont give up! Anak Tuan/Puan boleh berjaya suatu hari nanti.
Kami doakan.

Dalam pada itu, netizen meluahkan rasa bangga dengan cara lelaki berkenaan. Berjaya dalam hidup walaupun keluarga serba kekurangan. Malah ada yang berharap ia menjadi teladan kepada keluarga lain.


8 Cara Buat Khusyuk Solat, Baru Mudah Rasa Tenang

Ramai yang inginkan kusyuk dalam solat. Apabila impian itu tercapai kita akan rasa tenang dalam hidup.

Menarik dengan perkongsian saudara Firdaus Mokhtar yang berkongsi cara untuk memastikan solat dilakukan dengan tenang.

Jom ikuti perkongsian ini.

8 CARA KHUSYUK SOLAT

Di pagi hari ini, saya teringat pesan guru saya bila kita mencari cara untuk khusyuk dalam solat. Iyalah, semua orang pun nak dapatkan solat yang khusyuk.

Jadi ini antara yang pernah guru saya sebut;

1. Kita kena belajar faham dan hayati bacaan dalam solat.

Ini merupakan cara yang pertama untuk dapatkan khusyuk. Bila kita faham apa yang kita baca, barulah mudah untuk kita bagi tumpuan.

Betul, kita bukan pandai bahasa Arab sangat. Tak apa tak pandai, cari sahaja makna bacaan dalam sembahyang. Hafalkan.

Surah Al-Fatihah itu ada 7 ayat, hafalkan makna dia. Kemudian bacaan yang lain semua dan pendek-pendek. Mudah nak ingat.

Yang panjang mungkin bacaan tahiyat awal dan akhir. Tapi tak usah risau, ayatnya banyak bersifat pengulangan. Serius mudah. Jadi cuba hafalkan makna bacaan. Sikit-sikit dulu, nanti insyaAllah boleh hafal semua.

2. Jaga makanan dan minuman.

Ini guru saya pesan supaya terjamin halalnya. Makanan ini menjadi darah daging kita. Sebab itu wajib kita cari makanan yang dah pasti halalnya.

Nak jaga lagi cari yang menguruskannya juga orang yang jaga sembahyang. Hasil buatan mereka ada keberkatan. Itu kalau nak jaga betul.

3. Banyakkan sedekah ke fakir miskin.

Amalan ini sebagai tebusan dosa. Dan kita mahukan doa daripada mereka ini. Jadi nanti Allah ganti dengan mudahnya kita beribadah.

4. Jangan solat dalam keadaan kita tangguh buang air kecil atau besar.

Kadang kita tak rajin nak pergi ambil wuduk. Kita pun solat menahan kencing atau tahan buang air besar. Keadaan ini akan buatkan solat kita dalam keresahan.

Tertahan-tahan, dah tentu fikiran akan lebih tertumpu nak cepat siap dan segera ke tandas.

5. Ambil wuduk dengan sempurna.

Kena perkemaskan cara ambil wuduk. Bahagian wuduk pun kena jaga. Pastikan mana yang mesti kena air yang diratakan.

Hal yang ini kita kena selalu perhati. Dekat anak-anak pun kena selalu ingatkan. Tengok juga bila mereka ambil wuduk. Tegur kalau silap dan nampak gopoh.

6. Pakai pakaian yang bersih dan kemas.

Kalau boleh pakaian yang kita memang jaga dan rasa itu adalah pakaian yang layak kita pakai bila bertemu Allah.

Kita tak sanggup untuk kelihatan buruk dan teruk depan manusia lain lebih lagi bila kena panggil mengadap orang besar, tapi dalam solat bersahaja untuk pakai yang ala kadar.

7. Ini penting, tempat sujud tak ada gambar yang boleh mengganggu fikiran.

Tak salah untuk pakai alas solat yang ada corak dan gambar, cuma kalau kita baru nak belajar khusyuk, dan dalam masa sama kita jenis cepat membayangkan sesuatu, eloklah pakai yang tak ada gambar

Sebab tu ada ulama yang memang kalau dia solat, pakai kain putih sebagai alas. Supaya tak terganggu solat dengan banyaknya gambar lain.

8. Mengingati mati.

Haa! Guru saya pesan, merasakan kemungkinan ini adalah solat kita yang terakhir dalam hidup. Maka kita akan buat sehabis baik.

Jadi kita akan mendekati khusyuk insyaAllah.

Begitulah antaranya. Kita cuba ya.

Sumber: Firdaus Mokhtar


Tular Gambar Konon Wanita Kutip Bunga Di Karnival, Sekali Anak Muncul Tunjuk Resit Beli!

Dalam terpana dengan kecantikan pokok bunga yang pelbagai jenis di karnival Royal Floria Putrajaya, kecoh pula baru-baru ini ada individu yang tidak bertanggungjawab membawa pulang atau erti kata lain curi pokok bunga tersebut.

Bukan hanya pihak organisasi, orang ramai turut mengutuk perbuatan tersebut yang disifatkan sebagai tidak moral dan menyentuh isu B40. Malah, terdapat seorang pengguna laman Twitter tular sekeping gambar memaparkan seorang wanita yang sedang mengangkut pokok-pokok ke dalam kereta.

Susulan isu itu, seorang lelaki yang mendakwa dia adalah anak kepada wanita itu menepis dakwaan yang dikatakan. Menurutnya, wanita di dalam gambar itu yang merupakan ibunya tidak mencuri pokok-pokok tersebut seperti yang didakwa individu itu.

Sebaliknya, ibunya membeli sendiri pokok yang dijual di karnival tersebut dan bukannya membawa pulang pokok itu secara mencuri. Malah lelaki itu turut berkongsikan resit pembelian itu dan mengecam tindakan individu tersebut yang sewenang-wenangnya menuduh ibunya mencuri.

“Woii ni mak aku. Mak aku beli pokok yang dijual lah with receipt lagi bukan main kutip je…”

Meninjau di ruangan komen, kebanyakan netizen turut meminta lelaki itu mengambil tindakan terhadap individu tersebut yang telah menyebarkan tuduhan ke atas ibunya. Selepas pemuda itu tampil memberikan penjelasan, individu yang memuat naik tuduhan itu telah pun memadamkan hantaran tersebut dan menukar profilnya kepada private.

Bukan hanya itu, penjual tersebut turut tampil beri komen sebagai saksi bahawa wanita berkenaan membeli pokok di kedainya.


Anzalna Sebak Lihat Rider Gendong Anak, Ajak Datang Nak Bagi Barang Bayi.

Hati mana yang tidak sayu melihat kepayahan hidup insan lain. Lebih meruntun jiwa apabila ada yang terpaksa membawa anak bersama mencari rezeki dalam keadaan terik panas.

Anak kecil yang masih mentah sepatutnya bermain untuk menerok persekitarannya, sebaliknya terpaksa mengikut orang tua kepayahan mencari rezeki.

Yang pasti, semua ibu bapa mahu memberikan yang terbaik buat anak. Namun apakan daya, kesusahan hidup memaksa membuatkan mereka tiada pilihan terpaksa membawa anak bersama-sama menempuh kesusahana mencari rezeki yang halal.

Kepayahan hidup yang dilalui oleh penghantar makanan membawa anaknya tular sehingga menarik perhatian pelakon, Anzalna Nasir.

Melihat perkongsian Ebit Lew, ibu kepada dua orang cahayamata ini meluahkan hasrat untuk membantu lelaki berkenaan.

Hasrat ingin membantu itu diluahkan menerusi InstaStory, Anzalna yang mahu menghulurkan sumbangan dari segi keperluan bayi sekiranya anak rider tersebut adalah lelaki.

“Hanya Allah yang dapat membalas jasa Ebit Lew. Rezeki abang ni dapat motor baru,”

“Anak abang (rider) ni lelaki ke? Kalau lelaki, boleh datang ke rumah Anzalna.. banyak barang-barang bayi nak bagi kat dia.”

EBIT LEW BAGI HADIAH MOTOSIKAL BARU

Terdahulu, menerusi facebook Ebit Lew, menghadiahkan sebuah motosikal baharu kepada bapa tiga anak itu selain memintanya mencari pengasuh supaya bayi digendong tidak perlu dibawa sekali ketika keluar bekerja.

Sebak bila lihat video adik ni bawa anaknya sambil kerja menghantar makanan. Motor pinjam dengan mertua. Isteri kerja butik baju. Duit tak cukup. Menangis je masa jumpa tadi. Terharu dapat berjumpa. Saya hadiahkan motor baru untuknya dan minta adik ni cari pengasuh untuk anaknya. Nanti saya akan bantu bayar bulanan pengasuh. Ulang kali abang ni ucap terima kasih.

Saat kita merasa kita susah ada orang lain yang lagi memerlukan. Bila hadiahkan motor melihat air matanya membuat kita rasa lebih bersyukur. Besar nilai rezeki tak sangka-sangka. Semuanya dari Allah.

Semoga Allah mudahkan hidupnya. Berkatkan rezeki buat keluarga ini. Doakan buat semua saudara kita yang dalam kesusahan di luar sana yer.


Isteri Jangan Malu Guna Duit Suami. Isteri Ni Kongsikan Sebabnya!

Bila bercakap tentang duit belanja dalam rumah tangga, tentunya encik suami selayaknya memberi kepada isteri dan anak-anak.

Pun begitu, bila isteri bekerja dan punya duit sendiri jangan pula ada isteri merasakan  tidak perlu pula meminta duit suami bahkan ada pula yang malu untuk meminta  sedangkan ada hak isteri pada duit suami.

Jadi apa kata kita baca perkongsian daripada isteri ini bagaimana dia dan suami mengurus perbelanjaan walaupun dirinya merupakan wanita berkerjaya. Jom semak.

GAJI BINI KAN ADA?

15 tahun lepas…

Akak bersuamikan seorang Technician sahaja. Dan akak? Level-level officer cuma bergaji RM1,500.

Akak tak biasakan midset emosi dan simpati dalam pengurusan wang keluarga. Tak pe la.. sian laki aku gaji kecik. So tak payah bagi duit kat aku. NO! This is big no!

Gaji suami kecik atau besar, sejak bulan pertama berkahwin akak pegang 100% gaji suami. Uruskan dari A hingga Z.

Bila tak cukup kami sama-sama buat kerja kedua ketiga. Kami beli kereta proton saga cash sahaja janji hujan anak tak basah. Akak akan forecast berapa kenaikan perbelanjaan tahun seterusnya agar suami akak bersedia untuk menjana pendapatan tambahan.

Bila dua cabang pendapatan (gaji akak + suami) dijaga akak seorang, kebocoran amat minima. Wang bocor RM1 pun akak selidik pegi ke mana?

Bila gaji suami kecik, kami belanja cara kecik. Gaji akak fokus simpanan persaraan dan pendidikan anak. Tak apa hidup tak bergaya asalkan usia 24 tahun dah bayar deposit rumah pertama.

Berkat nafkah yang walaupun kecil tapi sempurna inilah rezeki suami akak tak pernah sempit. Dari Technician hingga menjadi Senior Engineer dan wujud beberapa cabang pendapatan juga perniagaan.

Ramai yang lupa tempat tinggal, makanan dua kali sehari, kesihatan, mandian, pakaian isteri adalah tanggungjawab suami. So, apa nak malunya bila isteri guna wang suami?

Isteri bekerja supaya dapat lebihan gaji. Boleh invest beli beberapa rumah, simpanan emas dan menabung minima 50% setiap bulan.

Isteri bekerja adalah sebagai proses training menjana wang. Supaya andai suami meninggal dulu isteri punya kemampuan berbelanja untuk keluarga.

PERLU JELAS INI!

Ramai isteri yang kesian pada suami akhirnya guna gaji sendiri untuk berbelanja. End up suami jadi pemalas lemak berkrim. Buat apa suami nak buat dua tiga kerja? Kalau tak cukup belanja GAJI BINI KAN ADA? #apeni?

Islam itu bukan setakat solat, puasa dan bayar zakat. Islam itu cara hidup. Dok pung pang pung pang soal poligami tapi nafkah isteri pun tak lepas lagi. Pigidaaa masuk gua…

Kemain kereta besar, sportrim mahal padahal bini sara diri sendiri. Pastu nak sembang soal isteri tidak taat, nusyuz dan derhaka. Nafkah tak usaha bagi lagi mau sembang ketaatan dan keluhuran.

Ya… sejak gaji akak officer RM1,500 hingga hari ni gaji HR Manager yang memiliki pendapatan beberapa rumah sewa juga pendapatan saudagar emas – akak masih tak malu berbelanja duit suami.

Gaji sendiri akak simpan dan labur untuk pendidikan juga persaraan keluarga. Akak plan agar diri sendiri dan suami capai tahap hampir mustahil untuk bersara miskin menyusahkan sesiapa.

Cara begini memotivasikan dan meningkatkan kreativiti suami untuk buat business dan tingkatkan pendapatan. Sebab suami ada anak isteri perlu diberi makan. Kalau dia tak rajin usaha, bagaimana anak isteri nak makan pula?

Buat semua isteri di luar sana tak kira bekerjaya atau surirumah jangan malu guna wang suami. Dalam wang suami ada hak anda setiap bulan dan saban tahun. Gunakan hak anda sepenuh dan sebaiknya untuk kebaikan seisi keluarga.

Hak nafkah isteri ni bukan akak yang cakap tapi Allah yang cakap. Sembang pusing camne pun tak kan nak nafi apa yang Allah perintah?

Salam sayang dan ya… Marlia Ramli tak penah malu guna wang suami.


Cara Mudah Cuci Bunga Hiasan Berdebu. Guna 3 Bahan Jer,  Syaratnya Jangan Campur & Rendam. Hasilnya Bersih Macam Baru Beli

Meletakkan jambangan bunga pada sudut tertentu di dalam rumah pastinya menaikkan lagi keserian. Kalau guna bunga hidup tidak tahan lama, mahal pula harganya.

Jadi lebih baik guna bunga palsu. Tapi yang lecehnya bunga ni kena selalu cuci sebab cepat kotor.  Jangan pula anda terus buang nanti membazir. Kotoran pada bunga ini boleh saja dibersihkan.

Ini antara cara mudah untuk mencuci bunga hiasan yang dikongsikan oleh puan Hani Mynis.

Langkah-langkah deep cleaning artificial plants and flowers.

1. Kumpulkan semua pokok/ bunga palsu yang ada.

Kumpul semua bunga termasuk yang ada di ruang tamu, dapur, bilik tidur, luar rumah. Sebelum tu, tip ini khas utk pokok @bunga dari latex atau plastik @polyester sahaja. Dari baldu kena buat dry cleaning sahaja.

2. Susun ikut kategori

Sama ada kategori jenis material pokok/bunga. Plastik, polyester, silk, baldu, latex dan lain-lain . Susun juga ikut kategori jambangan bunga, dedaun sahaja, berpasu dan sebagainya.

3. Ambil gambar kalau bunga gubah di kedai

Untuk jambangan bunga yang perlu digubah, ambil gambar gubahan dulu sebelum dicabut. Lagi-lagi yang digubah siap di kedai. Sebab nanti kira nak leraikan gubahan, basuh dan gubah semula. Kecuali mmg berbakat menggubah bunga, abaikan langkah ni.

4.  Ikat sejambak bunga jenis tangkai panjang mengikut pasu.

Ikat guna getah atau cable tie. Hani memang ikat siap-siap dengan cable tie. Masuk je sejambak dalam pasu terus.

5. Boleh mulakan mencuci

Sediakan besen berisi air paip. Masukkan 1 sudu pencuci pinggan mangkuk cecair dan 1 sudu pelembut /pewangi fabrik. Pilihan lain menggantikan pelembut /pewangi fabrik ialah essential oil (masukkan 4 titis). Kacau campuran tadi sehingga berbuih.

6. Masukkan bunga mengikut jambak atau set gubahan

Jangan campur dan jangan rendam (sebab ada bunga atau daun yang gam nya kita tak tahu cepat kembang atau tak). Masukkan dalam campuran tadi. Kacau sikit secara perlahan.

7. Urut setiap kelopak atau dedaun jika perlu dalam campuran pencuci tu dengan jari.

Tak perlu diberus. Kecuali kesan kotoran degil yang perlu diberus, guna berus lembut sepertu berus gigi terpakai. Untuk setiap jambakan /set ambil masa 1-2 minit je. Kalau buat regular maintainance (dry cleaning), proses ni memang tak lama sebab tak lah kotor sangat. So bila nak cuci pun tak amik masa lama dan insyaAllah bunga tahan cantik lebih lama. Nampak macam baru je.

8. Kalau bunga berpasu

Untuk bunga berpasu, boleh kena air tapi jangan direndam dalam air pasu nya. Takut gam kat pasu kembang. Kena air lalu sikit semasa bilas tak pe. Tapi cepat-cepat tos.

9. Bilas dan jemur.

Semasa membilas pun tak  perlu lama. Kalau boleh tak nak bau pewangi fabrik tu hilang. Untuk setiap jambakan ambil masa 1 minit begitu. Langkah terakhir, jemur sehingga kering. Tak mau lembap sebab nanti boleh rosakkan bunga (bertahi lalat, berkulat dan bila lembap lagi mudah attract habuk pada pokok/bunga balik).


Didik Anak Lelaki 5 Benda Ini Sebelum Usia Remaja. Peringatan Penting Buat Ibu Bapa.

Cabaran mendidik anak-anak bukan tugas yang mudah, lebih-lebih lagi mempunyai anak-anak lelaki. Namun, tidak dinafikan setiap ibu bapa akan sentiasa mendoakan anak mereka menjadi anak yang soleh dan solehah.

Namun, dalam proses membesarkan anak-anak tentunya ada halangannya. Tambanan pula dengan pelbagai faktor yang mempengaruhi kehidupan anak-anak.

Nyata, ibu bapa harus memainkan peranan untuk mendedahkan anak-anak dengan persektaran yang positif.

1 – Didik anak lelaki untuk MELINDUNGI maruah adik perempuannya kerana pada saat kita tiada, anak lelaki lah yang menjadi tempat berpaut dan berlindung adik beradik perempuannya

2 – Didik anak lelaki untuk LEMAH LEMBUT dengan adik beradik perempuannya kerana anak lelaki yang tegas dalam kelembutan lebih berkesan untuk membentuk adik beradik perempuannya

3 – Didik anak lelaki sifat RAJIN terutamanya dalam membuat kerja rumah kerana itu cara terbaik untuk mereka tumbuh dewasa menjadi suami yang memahami bebanan kerja seorang isteri

4 – Didik anak lelaki untuk HORMAT pada ayahnya kerana ayah adalah hero dan idola pertama dalam kehidupannya. Sekali hormat itu hilang, si anak boleh jadi hilang panduan

5 – Didik anak lelaki untuk MENCINTAI ibunya kerana ibu adalah pintu syurga paling dekat pada seorang anak lelaki. Anak perempuan, setelah berkahwin pintu syurga utamanya berpindah daripada ibu kepada suami tetapi pada anak lelaki, ibunya lah pintu syurga utamanya buat selama lamanya

Dengan ini, 5 perkara ini, merupakan peringantan buat ibu bapa untuk mendedahkan kepada anak-anak sebelum mereka menjadi seorang remaja. Semoga kita menjadi ibu bapa yang hebat untuk mendidik anak-anak yang lebih cemerlang.


Rakam Momen Anak Makan Bersama Monyet Kesayangan, Ibu Ini Tak Sangka Kena Kecam.

Tular video momen seorang remaja sedang makan dengan seekor anak monyet di sebuah gerai makan. Rakaman video berkenaan memaparkan remaja itu berkongsi sepinggan nasi  dengan haiwan berkenaan.

Paparan video berkenaan jelas menunjukkan mereka berdua begitu manja. Malah remaja perempuan itu tidak kekok melayan dan memegang haiwan kesayangannya sambil makan bersama. Malah gelagat anak monyet itu mengambil nasi di pinggan meraih perhatian ramai.

Menurut puan Airin Azlin, anak monyet janrtn itu diberi nama Boboi telah dibelanya sejak berumur 2 bulan. Kini usianya telah 3 tahun.

Tenang Dengan Kecaman

Namun wanita itu tenang dengan kecaman yang dihadapinya. Hanya pencinta haiwan sahaja yang memahami perasaam sayang terhadap haiwan ini.


“Tak Tahu Nak Letak Nama Aruz Ke.” Lelaki  Ni Kongsi Video Jadi ‘Bidan’ Sambut Anak Lahir Dalam Kereta!

Hari Bapa tahun ini pasti mencatat memori yang sukar untuk diluapakan buat lelaki ini., Apa tidaknya, kegembiraan bakal menimang cahaya mata, lelaki ini melalui detik mencemaskan apabila terpaksa menyambut kelahiran anaknya di dalam kereta.

Di dalam perkongsian tersebut, Azmil memberitahu bahawa dia baru selesai menyambut anak yang lahir di dalam kereta. Terlihat juga wajah tersenyum isterinya yang selamat melahirkan anak mereka.

“On the way, rezeki bersalin dalam kereta Arus. Tak tahu nak letak nama Aruz perodua ke apa,” seloroh Azmil sambil disambut dengan tawa isteri di sebelah.

"Dalam cuak dapat aku rakamkan detik berharga untuk masa akan datang..selepas aku sambut sebelah tgn. Alhamdulillah..gerak dari Allah. Terima kasih mendoakan." Sempat lagi melawak ayahnya ye, ibu senyum je alhamdulillah dipermudahkan 😍 Tahniah dapat baby! Kredit  Azmil Radzack

Dalam pada itu, anak-anaknya juga turut teruja dengan kehadiran adik baru dalam keluarga mereka.


Ada Panau Di Muka Tak Tahu Nak Buat Apa, Ni Petua Lama Boleh Hilangkannya!

Ada orang kata bila kerap mencuci wajah ketika berpeluh, itulah penyebab adanya panau di muka. Bila terjadi begitu, bimbang pula rasanya kalau ada tompok-tompok kecil berwarna putih yang dikenali sebagai panau. Tak tahu cara untuk hilangkannya, diharapkan perkongsian ini dapat membantu. Jom semak.

PETUA HILANG PANAU DI WAJAH DAN BADAN

Kecik-kecik dulu kan, balik jur dari sekolah rendah, panas-panas terik, saya terus basuh muka.

Puas mak larang, “Jangan basuh muka tengah panas, nanti muka tumbuh panau, baru mai akai” !

Dah sejenis yang degil, tak mau dengar kata, saya basuh juga, langsung tak peduli nasihat mak.

Panass kut. Mana boleh tahan? Tambah pula kalau bulan puasa kan? Haaa amek ko, penuh panau bertapak di muka saya, diri sendiri tengok pun geli.

Jadi kat bawah ni, saya kongsikan petua yang cukup mujarab mak saya buatkan untuk saya setiap malam. Syukur, tak de lama manalah, hilang habis panau di muka saya tau.

Bahan-bahannya.

1) Setengah biji limau kasturi
2) Bedak Sejuk Kampung yang jenis biji-biji, bukan jenis cair tau.
3) Piring atau mangkuk.

Cara-caranya.

1) Letakkan bedak sejuk di dalam mangkuk atau piring, anggaran agak-agak cukup satu wajah.

2) Perahkan setengah biji @ sebiji jus limau kasturi, jangan terlalu banyak limau ye, nanti takut iritasi pula.

3) Kacau hingga sebati hingga pekat, jangan letak air langsung tau.

4) Tepekkan seluruh muka atau badan yang mana ada panau. Biar sehingga kering di wajah. Saya biarkan semalaman, bangun pagi esok baru cuci.

Seriyess waktu tu, wajah akan jadi gatal, merenyam, akan rasa berdenyut-denyut sikit. Jangan risau ye. Jap je tak lama pun.

Ehemm ehemm tapi jangan digaru tau. Bedak sejuk tengah buat kerja.

Tak percaya cubalah, result dia pasti kebabomm. Hoyayy !! Panau pun lari tak cukup tanah.

Sumber : Dayyan Haadidayyan via petua & ilmu


“My Baju, My Bags.” Adik Kantoi Pinjam Barang, Respond Neelofa Undang Rasa Lucu Warganet!

Lumrah adik-beradik, tak sah kalau tak berkongsi barang baik pakaian, barangan keperluan lain mahupun aksesori. Lagi-lagi kalau adik-beradik perempuan.

Bila dah ramai-ramai lagi best kan. Dapat pula bertukar-tukar baju, jam tangan, guna minyak wangi dan juga barangan aksesori lain.
Dalam satu perkongsian baru-baru ini, adik hos dan usahawan terkenal, Neelofa ada memuat naik sekeping gambar.
Namun apa yang menarik perhatian warganet adalah komen yang ditinggalkan Neelofa pada perkongsian Ameera itu mencui hati.
Apa tidaknya, komen tersebut merujuk kepada pakaian yang dipakai Ameera yang rupa-rupanya adalah milik Neelofa.

Komen dari Neelofa mengundang reaksi warganet. Ada yang mengatakan dia beruntung memiliki kakak seperti Neelofa. Malah ada yag terhibur dan rasa lucu dengan gelagat dua beradik ini.


Ditipu Agensi. Berhabis RM76K Nak Pergi Haji,  Namun Suami Isteri Ni Terkandas Di KLIA!

Menjadi tetamu Allah tentunya menjadi impian kita semua sebagai usaha menyempurnakan tuntutan Rukun Islan yang ke lima.

Apa yang pasti untuk ke sana, pelbagai persiapan dan proses perlu dilakukan  dan yang paling utama wang dalam simpanan juga sudah mencukupi untuk kita diterbangkan ke bumi barakah. Bukan sedikit namun mencapai puluhan ribu ringgit.

Meskipun begitu, ada juga kes di mana jemaah haji yang telah pun persiapkan segalanya namun terkandas di tengah jalan angkara menjadi mangsa penipuan. Hal ini pastinya cukup mengecewakan bukan sahaja kepada mangsa malah seisi keluarga turut merasa hampa.

380 Bakal Haji Ditipu

Ini sepertimana memetik laporkan Sinar Metro, di mana kira-kira 380 bakal jemaah haji terkandas di Lapangan Terbang Antarabangsa Kuala Lumpur (KLIA) di sini sejak pagi tadi dipercayai menjadi mangsa penipuan sebuah agensi pelancongan.

Mereka yang berkumpul di Aras 5, Balai Pelepasan KLIA dipercayai menggunakan visa furada untuk menunaikan haji dan tidak melalui Lembaga Tabung Haji (TH).

Visa furada ialah visa yang diuruskan sendiri dan dilapor dikeluarkan oleh Arab Saudi, tanpa membabitkan jumlah kuota yang diperoleh TH.

Dokumen Tak Lengkap

Menurut seorang jemaah yang hanya mahu dikenali sebagai Adi, agensi pelancongan telah meminta semua jemaah di bawah kendaliannya untuk datang ke KLIA hari ini kerana penerbangan dijangka berlepas pada 4.30 petang, namun kemudiannya dimaklumkan telah ditangguh ke 7 malam.

“Semakan kami mendapati penerbangan terakhir ke Jeddah, Arab Saudi adalah pada kira-kira 6 petang tadi dan sehingga saat ini kami tidak dimaklumkan apa-apa oleh wakil agensi pelancongan,” katanya.

Menurutnya, mengikut perancangan awal, mereka sepatutnya ke Jeddah pada Selasa lalu, namun ditangguhkan atas alasan ada dokumen yang masih tidak lengkap.

Beliau berkata, bakal jemaah juga tidak pernah ditunjukkan tiket penerbangan dan visa untuk menunaikan haji.

Seorang lagi jemaah yang dikenali sebagai Jamilah, 59, berkata, beliau reda dengan apa yang berlaku kepada dirinya dan suami, sambil menyifatkan ia sebagai ujian daripada Allah.

“Sehingga ke saat ini kami masih tidak mendapat pasport kami lagi kerana ia dipegang oleh pihak agensi pelancongan,” katanya yang datang dari Terengganu dan telah membayar RM76,000 kepada agensi pelancongan untuk menunaikan haji bersama suaminya.

Jamilah berkata, kakitangan agensi pelancongan itu ada hadir bertemu dengan kumpulan mereka namun mereka tidak mendapat penjelasan sebenar mengenai masalah itu.

“Kami tidak pernah ditunjukkan tiket kapal terbang dan visa tetapi kami meletakkan kepercayaan sepenuhnya kepada mereka, namun tak sangka kami juga menjadi mangsa penipuan,” katanya.

Sementara itu, Ketua Polis Daerah KLIA ACP Imran Abd Rahman ketika dihubungi berkata, pihak polis masih merakamkan keterangan daripada pengendali agensi pelancongan tersebut.


Idea Menarik Bersama Anak, Hafal Surah Dan Tulis

Jom Menghafaz Surah Sambil Menulis. Idea Menarik Bersama Anak-anak

Bukan senang nak mengajar sambal bermain dengan anak-anak. Jika nak mengajar pasti ada sahaja alasan anak-anak mengelaknya.

Jadi jom kita lakukan aktiviti hafal surah sampai menulis.

Caranya mudah sahaja, anda hanya perlu print helaian surah ini dan meminta anak-anak menyurihnya. Sambil-sambil tu anda sebutlah setiap perkataan yang ditulis.

Insya Allah, dengan aktiviti ini secara tak langsung anak anda turut sama dapat menghafal surah. Kajian juga menunjukkan bahawa menyurih ini dapat meningkatkan kapasiti otak anak- anak untuk menghafal sesuatu.

CETAK DAN TULIS

Artikel Berkaitan

Tip / Petua